ועדת הכלכלה, כנסת 19, פרוטוקול מספר 245, 2014-03-24 13:00

אבישי ברוורמן: צהריים טובים.

אבישי ברוורמן: אני מתכבד לפתוח את ישיבת ועדת הכלכלה.

אבישי ברוורמן: על סדר היום תקנות תכנון משק החלב (העברת מכסות בשנים 2014 עד 2016 ומדיניות הפיתוח לשנת 2014).

אבישי ברוורמן: אני מתחיל עם הוראת נזיפה לאנשים שאני מאוד אוהב כאן, אבל אני מוכרח לציין – ואני מקווה שזה ישתפר בעתיד.

אבישי ברוורמן: כשעושים מדיניות פיתוח לשנת 2014 – וד"ר תניב רופא הכלכלנית צופה פני עתיד ומתכננת – היה סביר שהיא וצוותה יניחו את זה עוד ב-2013.

אבישי ברוורמן: אני קיבלתי את זה ב-5 במרס 2014.

אבישי ברוורמן: יש פה תהליכים שחוזרים על עצמם - -

<לאה ורון: מה שחייב אותך לקיים דיון בפגרה, למשל.

אבישי ברוורמן: נכון.

אבישי ברוורמן: אני לא יודע למה זה – תעבירו את זה לגורמים המוסמכים.

אבישי ברוורמן: תמיד אפשר לעשות את הדברים, ולא ברגע האחרון.

אבישי ברוורמן: אז גם העיתונות מתחילה להגיד – מה זה, לא גומרים וכדומה.

אבישי ברוורמן: זה היה בנושא המזון, למשל.

אבישי ברוורמן: אחרי שחמישה חודשים התווכחו אם ייתנו את הנושא לוועדת כספים או לכלכלה - -

<לאה ורון: לא, מי מחברי הכנסת יאייש את הוועדה המשותפת לוועדת הכלכלה ולוועדת הכספים.

אבישי ברוורמן: בראשותי.

אבישי ברוורמן: לקח להם שלושה חודשים.

אבישי ברוורמן: ואז כשזה מגיע לכאן, שואלים אותי, למה לא גומרים.

אבישי ברוורמן: מכיוון שאנחנו לקראת שנה חדשה – פסח זאת שנה חדשה – כדי שהדיונים יהיו יותר רציניים ונוכל להתכונן יותר כדי שלא נשב בפגרה – מכאן ואילך תעבירו את הדברים בזמן המתאים.

אבישי ברוורמן: תעבירו את זה לכל הגורמים המוסמכים ולמנכ"ל ולשר.

<תניב רופא: היות שתירוצים לא יעזרו כאן

<תניב רופא: אנחנו מקבלים את ההערה ולוקחים את זה לתשומת לבנו.

<לאה ורון: גם בהתייחס לכל התקנות האחרות שמשרד החקלאות מעביר לאישור ועדת הכלכלה.

<תניב רופא: אנחנו לוקחים את זה לתשומת לבנו, ונשתדל ככל שנוכל.

אבישי ברוורמן: את מכירה את הסיפור "לנסות"?

<תניב רופא: יש הרבה סיפורים.

<תניב רופא: תספר.

אבישי ברוורמן: אני לוקח כוס תה ומניח אותה.

אבישי ברוורמן: עכשיו אני אומר לאיתי, תנסה להרים אותה.

אבישי ברוורמן: תנסה, איתי.

אבישי ברוורמן: הוא הרים אותה.

אבישי ברוורמן: לא, תנסה להרים אותה.

אבישי ברוורמן: לנסות זה ככה; להרים זה או מרימים או לא מרימים.

אבישי ברוורמן: או מגישים בזמן או לא מגישים בזמן.

אבישי ברוורמן: אל תנסו, אל תשתדלו – תעשו.

<תניב רופא: קיבלנו.

<יואב צור: ואנחנו נשתדל להתחיל לחלוב שלוש פעמים ביום.

אבישי ברוורמן: רבותי, אנחנו מתקדמים היום כמה שיותר כדי שמה שיישאר לנו יהיו הדברים האחרים.

אבישי ברוורמן: אני רוצה לגמור עם זה, ואני גם רוצה לשחרר את כל נושא השלושים של משק החלב כדי שחלילה אנשים לא יהיו צמאים לחלב בקיץ.

אבישי ברוורמן: איתי, תדריך אותנו; אפרת, תובילי אותנו, ואנחנו רצים.

<איתי עצמון: אדוני, אני מציע שמשרד החקלאות יסביר מה העיקרים של ההסדר המוצע כאן.

<איתי עצמון: ההסדר המוצע הזה כולל מספר חלקים.

<איתי עצמון: התקנות האלה, אם אינני טועה, אמורות להיות הסדר משלים לתקנות שאדוני דן בהן בעניין קביעת מכסות חלב.

<איתי עצמון: זה איזשהו הסדר משלים, ואני מציע שעורכת הדין אביאני תמשיך.

<אפרת אביאני: אלה תקנות שכולן הוראת שעה.

<אפרת אביאני: הן קובעות הוראות בעניין ניוד מכסות, לפי נהלי הניוד שכבר פורסמו ומיושמים בפועל; וגם פרק ד' של התקנות עוסק באופן חלוקת תוספת המכסות ליצרנים בעקבות התוספת למכסה הארצית בשנת 2014.

<אפרת אביאני: ועדת המכסות אינה יכולה לחלק עדיין את התוספות האלה מכיוון שטרם הותקנו התקנות בעניין.

<אפרת אביאני: פרק ב' סימן א' עוסק במה שמוכר ליצרנים כנוהל ניוד א'.

<אפרת אביאני: זה נוהל הניוד לפי החלטת הממשלה, שבה אומץ מה שידוע כמתווה לוקר; ובסימן ב' מעוגן מה שמוכר ליצרנים כנוהל ניוד ב'.

<אפרת אביאני: זה בעצם נוהל העברת מכסות מיצרנים שלא עומדים בתנאי הניוד, לפי מתווה לוקר.

<אפרת אביאני: זה בא לתת להם מענה.

<אפרת אביאני: שני הנהלים האלה כבר מיושמים ומתקיימים מכוח נהלים.

<אפרת אביאני: זה לא תקין, כמובן.

<אפרת אביאני: לפי חוק החלב, העברת מכסות צריכה להתבצע לפי תקנות, ולכן כל המכלול הזה הוא מכלול אחד שצריך לבוא לאישור ועדת הכלכלה.

<לאה ורון: תתייחסי בכמה מילים, בבקשה, למתווה לוקר.

<אפרת אביאני: מתווה לוקר זה שם להסכם ההתייעלות במשק החלב שנחתם בין מנכ"ל משרד ראש הממשלה, משרד האוצר, משרד החקלאות והתאחדות מגדלי חלב ובקר ומועצת החלב באוקטובר 2012.

<אפרת אביאני: זה מתווה שגובש בעקבות דיונים ארוכים בנושא עליית מחירי מוצרי החלב.

<אפרת אביאני: בעקבות המחאה החברתית הייתה תת-ועדה של ועדת קדמי בתחום המזון.

<אפרת אביאני: בוועדה הזאת היו חברים אנשי משרד החקלאות, אבל היא לא הגיעה להסכמות, ובעצם באוקטובר 2012 ההסכם הזה נחתם כאיזושהי הסתעפות מהדיונים של ועדת קדמי.

<אפרת אביאני: להסכם הזה היו כמה חלקים: חלק אחד שדיבר על עידוד התייעלות בענף החלב והבקר באופן כזה שצריך לעודד פרישה של יצרנים קטנים שמכסתם מתחת ל-700,000 ליטר בדרך של תשלום מענקים ורכישה של היצרנים הנותרים של אלה שמכרו אותן; בנוסף לכך, הפחתה של מחיר המטרה.

<אפרת אביאני: את זה כבר עשינו.

<אפרת אביאני: באנו לוועדה הזאת, תיקנו את החוק באופן שיאפשר לנו לעשות את ההורדה הזאת במחיר המטרה.

<אפרת אביאני: תיקנו את - - - מחיר המטרה.

<אפרת אביאני: בעצם המתווה הזה יושם ומיושם במהלך שנת 2013.

<אפרת אביאני: במסגרתו פרשו עשרות יצרנים קטנים - -

<קריאה: עשרות רבות.

<קריאה: אנחנו נחסל מושבניקים.

<קריאה: נו.

<חיים חייט: לסגור את המשק המשפחתי – זאת תחילת הדרך.

<אפרת אביאני: התבקשתי לתאר, אני מתארת.

<אפרת אביאני: ההסכם הזה אושר בהחלטת ממשלה שאליה אנחנו מפנים כאן.

אבישי ברוורמן: מתי הייתה החלטת ממשלה?

<אפרת אביאני: ב-21 באוקטובר 2012.

<לאה ורון: החלטה 5177.

<אפרת אביאני: בעצם אי אפשר היה לעגן את זה בתקנות בזמן אמת מכיוון שבאותו זמן היו בחירות, לא הייתה ממשלה, ובעצם הכול יושם בלי תקנות.

<אפרת אביאני: מאיר צור לא נמצא כאן, אבל בין היתר תנועת המושבים הגישו עתירה לבג"ץ.

<אפרת אביאני: ואם כבר מזכירים את העתירה – בגלל העתירה לא יכולנו להגיש את התקנות האלה קודם.

<אפרת אביאני: היה צריך להגיע להסכמות עם העותרים, היו הנחיות של בית המשפט העליון בעניין.

<איתי עצמון: את כל התקנות אי אפשר היה להגיש?

<איתי עצמון: את כל החלקים של התקנות?

<איתי עצמון: כי יש כאן, למשל, תקנות שאני מבין שהן דחופות לגבי חלוקת תוספת.

<אפרת אביאני: נכון.

<אפרת אביאני: את החלק הדחוף אי אפשר היה להגיש.

<איתי עצמון: בעצם את חלוקת התוספת להיקף הייצור הכולל?

<אפרת אביאני: נכון.

<אפרת אביאני: את סימן ד'.

אבישי ברוורמן: תודה על ההבהרה.

אבישי ברוורמן: אפרת, הקראה, בבקשה.

<אפרת אביאני: (הקראת התקנות): תקנות תכנון משק החלב (העברת מכסות בשנים 2014 עד 2016 ומדיניות הפיתוח לשנת 2014 בענף הבקר), התשע"ד –2014 בתוקף סמכותי לפי סעיפים 12 ו-38 לחוק תכנון משק החלב, התשע"א-2011 (להלן – החוק), בהתייעצות עם מועצת החלב, ובאישור ועדת הכלכלה של הכנסת, אני מתקין תקנות אלה:

<לאה ורון: למרות שבהגדרות לא מוזכרת החלטת הממשלה 1114 מיום 29 בדצמבר 2013, אתם רוצים לומר כמה מילים על זה?

<לאה ורון: בעניין החלטת הממשלה להטיל על משרד החקלאות ופיתוח הכפר לתעדף במסגרת הקצאת מכסות, לפי תכנית הפיתוח לשנת 2014 רפתות חדשות בעוטף עזה.

<אפרת אביאני: כן, היא מופיעה בסימן ד' לעניין הקצאת מכסה ליצרן חדש בעוטף עזה.

אבישי ברוורמן: תודה.

אבישי ברוורמן: עורך דין עצמון, רוב הדברים לא צריכים להסביר, אבל הערות.

<איתי עצמון: שאלה ראשונה: אתם מתייחסים בהגדרת "יצרן בשותפות" ובהגדרת "יצרן בתת-ביצוע מתמשך" לשנה שוטפת.

<איתי עצמון: מהי שנה שוטפת?

<אפרת אביאני: זאת בעצם השנה הנוכחית.

<אפרת אביאני: השנה שבה הבקשה נבחנת או העניין נבחן.

אבישי ברוורמן: שנה קלנדרית שוטפת?

<אפרת אביאני: כן.

<אפרת אביאני: אבל מה שחשוב הוא שבדרך כלל מסתכלים על השנה הקודמת לשנה השוטפת או על שלוש השנים הקודמות לשנה השוטפת כי מסתכלים על השנים השלמות מ-1 בינואר עד 31 בדצמבר כיחידה.

<אפרת אביאני: אז מסתכלים על ההתנהלות של היצרן באותה יחידה.

<אפרת אביאני: אז זה תמיד השנה הקודמת לשנה השוטפת כי בשנה השוטפת אנחנו באמצע השנה.

אבישי ברוורמן: תודה.

<איתי עצמון: אדוני, כדאי להוסיף הגדרה שמדובר על השנה שבה נבחנת הבקשה או נדון העניין.

<אפרת אביאני: אפשר.

<איתי עצמון: הערה נוספת להגדרה "יצרן יחיד".

<איתי עצמון: אני מתאים כאן את ההגדרה להגדרה שמופיעה גם בתקנות קביעת מכסות חלב: "יצרן יחיד הוא יצרן שאינו אגודה שיתופית וכן יצרן שהוא אגודה שיתופית שחברים בה עד שבעה חברים שהם יחידים".

<איתי עצמון: לגבי החלק השני אני מבין שגם כאן

<איתי עצמון: מדובר על יצרן שהוא אגודה שיתופית שנקבעה לה מכסה לפני תחילת החוק.

<אפרת אביאני: היום יש רק אגודות שיתופיות של יחידים שנקבעו לפני תחילת החוק.

<איתי עצמון: אז צריך להוסיף גם את זה.

<איתי עצמון: שאלה נוספת: בחלק מהמקומות אתם מתייחסים ל"מנת מכסה".

<איתי עצמון: מנת מכסה היא בעצם חלק ממכסה, נכון?

<אפרת אביאני: נכון.

<אפרת אביאני: מנה היא חלק ממכסה.

אבישי ברוורמן: אוקיי.

אבישי ברוורמן: אתה מסופק?

אבישי ברוורמן: אני מצביע.

<איתי עצמון: עם השינויים.

אבישי ברוורמן: מצביע עם השינויים.

אבישי ברוורמן: בעד סעיף 1 – פה-אחד

אבישי ברוורמן: נמנעים – אין

אבישי ברוורמן: סעיף 1 אושר עם השינויים.

אבישי ברוורמן: תארו לכם אם זה היה בזמן המושב – היו פה עשרים חברי כנסת.

אבישי ברוורמן: כולם היו מעורבים, נכון?

אבישי ברוורמן: בדרך כלל זה די דומה.

<אפרת אביאני: (הקראה): סימן א': העברת מכסות יצרנים קטנים – זה בעצם נוהל ניוד של הקטנים.

<אפרת אביאני: צריך להסביר?

אבישי ברוורמן: לא.

אבישי ברוורמן: אני חושב שזה מובן מאליו.

אבישי ברוורמן: יש למישהו הערה?

<איתי עצמון: יש לי רק הערה קטנה כדי להתאים את ההסדר כאן להסדר שמוצע בתקנות מכסות חלב לגבי ההגרלה.

<איתי עצמון: גם שם קבענו שההגרלה תהיה בפיקוח עורך-דין.

<אפרת אביאני: אפשר להוסיף שגם פה היא בפיקוח עורך-דין.

אבישי ברוורמן: יש לזה שתי סיבות: א', זה יהיה מפוקח; ב', אנחנו לא רוצים שעורכי הדין בישראל שהם מספר אחת בעולם לנפש, יהיו מובטלים.

<קריאה: בעל המקצוע היחיד שדואג לעצמו היום.

אבישי ברוורמן: אחד הקריטריונים למדינה בעייתית הוא שככל שמספר עורכי הדין לנפש עולה, כמובן מעבר לסכום קטן – וישראל היא מספר אחת בעולם – זה דווקא מראה שהמדינה הזאת יותר בעייתית ולא יותר חוקתית.

אבישי ברוורמן: אני מזכיר מה שאמרתי - הפילוסוף ההיסטוריון הרומי אמר שככל שיש יותר חוקים המדינה יותר מושחתת.

<איתי עצמון: כמובן, המטרה היא להבטיח שההגרלה הזאת תיערך בצורה תקינה ושקופה ולא כדי לספק עבודה.

אבישי ברוורמן: אני מצביע על סעיף 2.

אבישי ברוורמן: בעד סעיף 2– פה-אחד

אבישי ברוורמן: נמנעים – אין

אבישי ברוורמן: סעיף 2 אושר פה-אחד.

<אפרת אביאני: (הקראה):

אבישי ברוורמן: בסדר, ברור.

אבישי ברוורמן: אני מצביע.

אבישי ברוורמן: בעד סעיף 3 – פה-אחד

אבישי ברוורמן: נמנעים – אין

אבישי ברוורמן: סעיף 3 אושר פה-אחד.

<אפרת אביאני: (הקראה):

<איתי עצמון: אפשר הסבר קצר?

<אפרת אביאני: אנחנו מדברים על כך שיצרנים שביצועם הוא מתחת ל-700,000 ליטר יכולים לפרוש או לרכוש מנת מכסה מהפורשים בתנאים מועדפים, שעוד מעט נגיע אליהם; ובעצם אנחנו לא רוצים שיצרן בתת-ביצוע מתמשך שלא מייצר את מלוא מכסתו יקבל על עצמו עוד מנת מכסה, ובכך יגדיל את תת-הביצוע.

אבישי ברוורמן: יפה מאוד.

אבישי ברוורמן: זה פיקוח.

<תניב רופא: אנחנו מעדיפים לתת את מנות המכסה הקטנות יחסית שיש למי שבאמת מייצר את כל מה שהוא עושה.

<תניב רופא: מי שלא עושה אפילו את מה שיש לו - -

אבישי ברוורמן: זה תמריץ.

אבישי ברוורמן: במקרה הזה מי שמייצר מקבל, מי שלא מייצר לא יקבל.

<חיים חייט: איך את מונעת מזה לעבור לסוף השנה בכמות החלב?

<חיים חייט: בעקבות התהליך שזה הגיע בשלב כזה או אחר, והמשק המושבי לא ייצר את כל איקס המיליונים שלו – איך תגיעי לזה שהחלב הזה לא יגיע לקיבוץ?

<שייקה דרורי: זה בדיוק מה שקובעות התקנות.

<שייקה דרורי: רק המשק הקטן יכול - -

<חיים חייט: אבל בסוף השנה כשחסר לך חלב בקופה, מה אתה עושה?

<חיים חייט: איך אתה - - -

<שייקה דרורי: מעולם לא העברנו מכסה בגלל זה.

אבישי ברוורמן: אבל זה תת-ביצוע, אז הוא מקבל על זה עונש.

אבישי ברוורמן: אני מצביע על הסעיף.

אבישי ברוורמן: בעד סעיף 4 – פה-אחד

אבישי ברוורמן: סעיף 4 אושר פה-אחד.

<חיים חייט: הוא ייקח מהחלב שייצר הקיבוץ, כבר לא יעזור לאף אחד כלום, והוא ישלם את המחיר המלא.

<אפרת אביאני: (הקראה):

<אפרת אביאני: הרי מכיוון שכבר הפעלנו את הנוהל, לפי החלטת הממשלה, אז אנחנו בעצם מכירים בפעולות שנעשו לפי החלטת הממשלה גם בתקנות האלה.

<תניב רופא: אנחנו לא רוצים שאם קיבלת מכסה, בחלוקה הזאת תמכור אותה מחר במחיר מלא.

אבישי ברוורמן: בדיוק.

אבישי ברוורמן: הכול הופך להיות מוצר עובר לסוחר – יש לי מכסה, מחר אני מוכר אותה, וזה הופך להיות פשוט תחליף לכסף.

<איתי עצמון: נקודה אחת שהטרידה אותי לגבי תקנה 5 המוצעת – כתוב כאן: "ועדת המכסה תבחן זכאותו של יצרן קטן עצמאי להעברת מכסתו".

<איתי עצמון: מה בדיוק היא אמורה לבחון?

<איתי עצמון: כי לפי תקנה 3 שהוועדה אישרה, הוא פשוט מודיע בכתב לוועדת המכסות על בקשתו לפרוש.

<אפרת אביאני: היא בוחנת שבאמת מתקיימים בו התנאים בתקנה 3; שהוא יצרן קטן ועצמאי ועומד בקריטריונים לפרישה.

<איתי עצמון: מהם הקריטריונים?

<איתי עצמון: תקנה 4 או תקנה 3?

<אפרת אביאני: לא, זה הבקשה של היצרן הקטן העצמאי הפורש.

<איתי עצמון: אבל כתוב שרק יצרן קטן שהוא יצרן עצמאי בכלל יכול להודיע בכתב על פרישתו.

<אפרת אביאני: נכון, אבל אם מישהו חושב שהוא זכאי – והוא לא זכאי – אז ועדת המכסות צריכה לבחון.

<איתי עצמון: אוקיי.

<איתי עצמון: אנחנו צריכים להבהיר את זה בנוסח.

אבישי ברוורמן: בבקשה, רבותי, תבהירו.

<איתי עצמון: נקודה נוספת שקשורה לאותה שאלה: בתקנה משנה (ב) כתוב: "ועדת המכסות תחליט על היקף המכסה המועברת בשים לב למכסת החלב שנקבעה ליצרן באותה שנה בניכוי תוספות המכסה".

<איתי עצמון: כאשר אנחנו אומרים בחקיקה "בשים לב", זה אומר – בין יתר השיקולים.

<איתי עצמון: זאת אומרת יכולים להיות עוד שיקולים.

<איתי עצמון: השאלה היא האם זה בהתאם למכסת החלב שנקבעה?

<איתי עצמון: האם זה השיקול?

<אפרת אביאני: כן.

אבישי ברוורמן: יופי, איתי, נהדר.

אבישי ברוורמן: אז עם תיקוני עצמון אנחנו מאשרים.

אבישי ברוורמן: בעד סעיף 5 – פה-אחד

אבישי ברוורמן: נמנעים – אין

אבישי ברוורמן: סעיף 5 אושר עם התיקונים.

<אפרת אביאני: (הקראה):

אבישי ברוורמן: תודה.

אבישי ברוורמן: הסבר, בבקשה.

<איתי עצמון: אם תוכלי, בבקשה, להתייחס לשאלה, כיצד נקבעו ההיקפים כאן?

<איתי עצמון: וכשכתוב: "מנת מכסה של עד 500,00 ליטר" או כל מספר אחר שמופיע כאן – איך בעצם נקבע המספר המדויק?

<איתי עצמון: כי זה בעצם מקסימום.

אבישי ברוורמן: זה ד"ר תניב רופא תסביר לך.

<תניב רופא: כל הכוונה בתהליך לוקר הייתה להאיץ את הקטנים לגדול מהר.

<תניב רופא: אנחנו רוצים שגם הגדולים יגדלו, אבל פחות דחוף לנו.

<תניב רופא: אנחנו רוצים לקדם את הקטנים.

<תניב רופא: ואז אם מכסת המינימום שהייתה ערב לוקר הייתה 410 הגדרנו שכל אלה שהם במכסה 410 עד 500 הם הכי קטנים, והם יקבלו הכי הרבה – הם יקבלו 45,000 ליטר.

<תניב רופא: אלה שהם הביניים שזה בין 500 ל-600 יקבלו 35,000 ליטר, ומ-600 ל-700 – 25,000 ליטר.

<איתי עצמון: אבל כתוב "עד".

<אפרת אביאני: זה מה שאנשים מבקשים?

<אפרת אביאני: את המנות השלמות?

<תניב רופא: כן.

<תניב רופא: אם מישהו היה מבקש 30 - -

אבישי ברוורמן: את רוצה סבסוד פרוגרסיבי – שהחלש יותר יקבל יותר.

אבישי ברוורמן: השאלה אם זה פרוגרסיבי.

אבישי ברוורמן: באחוזים אני לא בטוח.

<יואב צור: זה כבר היה.

<תניב רופא: אני נותנת לקטנים יותר.

אבישי ברוורמן: אני יודע שזה היה, אני רק רוצה להבין.

<יואב צור: תאר לך שחברי הכנסת לא יאשרו את זה, נחזיר את הכול?

אבישי ברוורמן: יואב, היית כל כך שקט.

<יואב צור: לא, באמת, אני חושב על זה - - - מה שלא עשינו כבר?

<תניב רופא: אבל הוא מבקש להבין איך זה קרה.

אבישי ברוורמן: אנחנו אוכלים סטייק - - -

<יואב צור: תאר לעצמך שבאמת יחליטו שאתה תחליט שלא, ותחזיר את המכסות ואת הכסף.

אבישי ברוורמן: אתה יודע מה, הבאת לי רעיון.

אבישי ברוורמן: זאת שאלת קיטבג.

אבישי ברוורמן: אולי נשנה את זה.

<תניב רופא: השאלה הייתה למה "עד".

<איתי עצמון: זה תמיד קובע את המספר המדויק.

<תניב רופא: כי אנחנו לא יודעים כמה מכסה למכירה תהיה לנו.

<תניב רופא: יכול להיות שלאחרון ברשימה נשאר לנו 23,000 ליטר לחלק.

<תניב רופא: אז לא ניתן לו 25, אלא ניתן לו 23 כי זה מה שנשאר לנו לחלק.

<תניב רופא: צריך להבין שההיצע של הליטרים שלנו נובע מאלה שמבקשים לפרוש.

אבישי ברוורמן: איתי לא סגור.

אבישי ברוורמן: מה קורה?

<איתי עצמון: אני מתנצל, אבל אני לא בטוח שהבנתי.

אבישי ברוורמן: חבר'ה, דברו בלשון בני-אדם, שאנחנו נבין:

אבישי ברוורמן: עד סכום כזה זה ככה, אחרי זה ככה, אחרי זה ככה.

אבישי ברוורמן: חלוט.

<איתי עצמון: אם יש שלושה יצרנים, כמה כל אחד מהם יקבל, לפי הבקשה שלהם?

<תניב רופא: לא.

<תניב רופא: הם לא מבקשים.

<תניב רופא: יש רשימה.

<לאה ורון: מה זה הרשימה הזאת?

<תניב רופא: רשימה מבעלי המכסות הקטנים אל הגדולים.

<איתי עצמון: אולי תיתני דוגמה ממש מוחשית כדי שנבין.

<איתי עצמון: אם יש שלושה יצרנים ברשימה?

<תניב רופא: אם יש שלושה יצרנים: אחד 410, אחד 510, אחד 610, ויש לי 200,000 ליטר לחלק, אז אני נותנת ל-410 – 45,000; ל-510 – 35,000; ל-610 – 25,000.

<איתי עצמון: ואם יש שניים שנמצאים באותו טווח?

<תניב רופא: נניח שאחרי שחילקתי נשאר לי 10,000 – אני חוזרת לקטן ונותנת לו עד 45.

<תניב רופא: זאת אומרת, 10,000 כי זה מה שנותר.

אבישי ברוורמן: הבנתי.

אבישי ברוורמן: זה לא פרורטה, זה לא לפי אחוז, אלא זה המשלים.

<תניב רופא: נכון.

<איתי עצמון: אם יש שני יצרנים שנמצאים בקטגוריה הראשונה?

<תניב רופא: אז מבצעים הגרלה ביניהם.

<תניב רופא: אנחנו הולכים לפי הסדר.

אבישי ברוורמן: יפה מאוד, תניב, עכשיו זה היה ברור.

<יואב צור: אני רוצה לומר משהו על ההתנהלות.

<יואב צור: האמת היא שאני יושב פה מופתע מאוד להבין את התהליך שאנחנו המושבניקים כל כך התנגדו לו.

<יואב צור: בעצם נוצר פה תהליך שהוליכו אותו בלי להעביר את זה בוועדת הכלכלה, בלי להעביר את זה בתקנות.

<אפרת אביאני: על זה הגשתם בג"ץ.

<יואב צור: יצרו את כל הדבר הזה, השמידו 130 משקים - ואני עומד מאחורי המילה שלי – השמידו משקים שלא היה צריך להשמיד אותם.

<יואב צור: ופה לא ניתנה לנו הזכות לעשות דיון אמתי בזמן.

<יואב צור: אנחנו עושים דיון רטרואקטיבי על משהו שבעינינו הוא פסול לגמרי.

אבישי ברוורמן: יואב, אומרים, טוב לו לאדם שלא נולד משנולד, אך משנולד טוב לו שנולד משלא נולד.

אבישי ברוורמן: אנחנו פה.

אבישי ברוורמן: אני פה, לא הייתי בעבר.

אבישי ברוורמן: אנחנו במצב הקיים, ומנסים לשפר.

<יואב צור: נראה לך תקין שאפשר לעשות מהלכים ב-200 מיליון שקל, ולהעביר את זה לכנסת לאחר מכן?

אבישי ברוורמן: יואב, אם הייתי חושב על תקינות אז אני חושב שב-99% מהדברים היו בעיות.

אבישי ברוורמן: כל יום העולם נברא מחדש, ואנחנו מנסים לשפר אותו.

<יואב צור: בשביל מה הם צריכים להביא את זה עכשיו לאישור?

<יואב צור: אני לא מבין – הם כבר עשו את זה.

<יואב צור: הם הוציאו 200 מיליון שקל בשביל - - -

אבישי ברוורמן: עד עכשיו זאת הייתה פרשנות.

אבישי ברוורמן: עכשיו זאת שאלה.

אבישי ברוורמן: הם יענו לך.

אבישי ברוורמן: אפרת, זאת שאלה יפה.

<אפרת אביאני: רוב היצרנים באמת פרשו ב-2013, אבל המתווה הזה אמור לחול עד 2016.

<אפרת אביאני: זאת החלטת הממשלה.

<אפרת אביאני: לא חולקו כל ה-200 מיליון שקל.

<אפרת אביאני: יש עוד.

<אפרת אביאני: אם עדיין יהיו יצרנים קטנים שעומדים בתנאים האלה הם יוכלו לפרוש לפי התקנות.

<אפרת אביאני: למה לא הבאנו את התקנות בזמן?

<אפרת אביאני: נכון, לא יכולנו להביא את התקנות בזמן.

<אפרת אביאני: היו בחירות, לא הייתה כנסת.

אבישי ברוורמן: טוב, לא משנה, גמרנו.

<אפרת אביאני: גם הוגשה עתירה לבג"ץ – ובית המשפט העליון מודע לזה.

<אפרת אביאני: לא קיבלנו צו מניעה, והסברנו לבית המשפט העליון.

<אפרת אביאני: כרגע אנחנו באים כדי לסדר את התהליך.

<אפרת אביאני: לעשות את זה נכון.

אבישי ברוורמן: אנחנו צופים פני עתיד חיובי.

אבישי ברוורמן: שאלה אחרונה לעורך-דין עצמון.

<איתי עצמון: אני רוצה שתתייחסו לדוגמה שאולי יכולה להיות: אם יש שלושה יצרנים, לאחד מהם יש 400,000, לשני יש 412,000 ולשלישי 300,000 – איך אתם קובעים האם הוא יקבל 30,000 ליטר או 40,000 או 45?

<אפרת אביאני: כולם זכאים ל-45, אבל המיקום שלהם ברשימה הוא מהקטן לגדול.

<אפרת אביאני: זאת אומרת הקטן יקבל קודם את ה-45.

<אפרת אביאני: אם ייגמר אז למרות שכולם עד 500, אלה שמופיעים קודם ברשימה יקבלו את ה-45.

<איתי עצמון: השאלה אם את חושבת שזה עולה מהנוסח.

<איתי עצמון: אני לא כל כך בטוח.

<אפרת אביאני: כן.

<אפרת אביאני: "במקומו ברשימה".

אבישי ברוורמן: זאת אומרת, את אומרת שיש סדר לקסיקוגרפי כמו במילון לפי הגודל.

אבישי ברוורמן: מתחילים עם הקטן ביותר.

אבישי ברוורמן: יש שניים קטנים – הגרלה.

אבישי ברוורמן: עד שגורמים את הסיפור.

<אפרת אביאני: נכון.

<תניב רופא: האחרון בהם מקבל את היתרה.

<איתי עצמון: אדוני, אני לא בטוח שזה עולה מהנוסח.

<איתי עצמון: אני מציע שתסמיך אותנו לעשות את זה.

<איתי עצמון: אם אפשר לעשות פיין-טיונינג לנוסח.

אבישי ברוורמן: אני מסמיך אתכם.

<איתי עצמון: שאלה קטנה אחרונה לתקנה הזאת.

<איתי עצמון: כתוב כאן: "ועדת המכסות תפנה".

<איתי עצמון: אני מבין שזה בכתב, נכון?

<אפרת אביאני: כן.

<איתי עצמון: אז צריך להוסיף את זה.

אבישי ברוורמן: אם כך, אנחנו מצביעים, לפי הניסוח של עצמון.

אבישי ברוורמן: בעד סעיף 6 – פה-אחד

אבישי ברוורמן: נמנעים – אין

אבישי ברוורמן: סעיף 6 אושר עם התיקונים.

<אפרת אביאני: (הקראה):

אבישי ברוורמן: אין בעיה.

אבישי ברוורמן: מצביעים.

אבישי ברוורמן: בעד סעיף 7 – פה-אחד

אבישי ברוורמן: נמנעים – אין

אבישי ברוורמן: סעיף 7 אושר.

<אפרת אביאני: (הקראה):

אבישי ברוורמן: הסבר קצר.

<אפרת אביאני: בוחנים שוב.

<אפרת אביאני: לא רק פנינו ליצרן, אלא עכשיו הוא גם רוצה.

<אפרת אביאני: אז שוב בודקים את זכאותו לקבל מנת מכסה, ומקצים לו.

<אפרת אביאני: ואז יש לנו מועדים.

<אפרת אביאני: הוא נמצא זכאי, ועכשיו הוא צריך לשלם 0.2 שקל לליטר.

<אפרת אביאני: זאת הטכניקה.

אבישי ברוורמן: מקובל.

אבישי ברוורמן: מצביעים.

אבישי ברוורמן: בעד סעיף 8– פה-אחד

אבישי ברוורמן: נמנעים – אין

אבישי ברוורמן: סעיף 8 אושר.

<אפרת אביאני: (הקראה):

אבישי ברוורמן: מקובל.

אבישי ברוורמן: מצביעים.

אבישי ברוורמן: בעד סעיף 9 – פה-אחד

אבישי ברוורמן: נמנעים – אין

אבישי ברוורמן: סעיף 9 אושר.

<אפרת אביאני: (הקראה):

<איתי עצמון: תוכלי להסביר מדוע התשלומים מגיעים קודם למועצת החלב?

<אפרת אביאני: מכיוון שהיצרן שרוכש לא יודע בדיוק ממי הוא קונה.

<שייקה דרורי: פשוט לעשות את החיים יותר קלים.

אבישי ברוורמן: מישהו אמר פה שמועצת החלב היא השדכן.

<יואב צור: שהמדינה לא תהיה מעורבת – בואו נקרא לילד בשמו.

<אפרת אביאני: גם.

אבישי ברוורמן: וטוב שכך.

<יואב צור: נכון.

<יואב צור: כמה שפחות.

<איתי עצמון: אני רוצה לשאול שאלה.

<איתי עצמון: אני לא בטוח שהיא תוביל לתיקון נוסח, אבל שאלת הבהרה.

<איתי עצמון: לפי סעיף 10 לחוק שעניינו מס על העברת מכסה: "על התמורה המתקבלת אצל יצרן שהעביר את מכסתו במלואה ליצרן אחר בהתאם להיתר לפי סעיף 7(ו), עד לסכום שיקבע השר יחול מס בשיעור של 10%".

<איתי עצמון: ככל הידוע לי, שר החקלאות לא קבע בתקנות את הסכום שלגביו ישולם המס.

<איתי עצמון: מדובר כאן על מס הכנסה, אני צודק?

<אפרת אביאני: נכון, זה מס הכנסה.

<תניב רופא: שם זה מס הכנסה.

<תניב רופא: פה זה מע"מ.

אבישי ברוורמן: כן, אני יודע, זאת שאלת הבהרה.

אבישי ברוורמן: השאלה היא מה המס שמשתלם היום או שישתלם לכשיאושרו התקנות האלה?

<תניב רופא: היום כל עוד אין תקרה זה 10% על כל המכסה.

<אפרת אביאני: על כל סכום שמתקבל מהעברת המכסה.

<איתי עצמון: הסעיף כפי שאני קורא אותו מדבר על כך שייקבע סכום כזה.

<אפרת אביאני: נכון.

<אפרת אביאני: אבל סכום כזה לא נקבע, צריך לומר.

אבישי ברוורמן: זאת הערה מאוד יפה.

אבישי ברוורמן: דיברתי בהזדמנות אחרת על מערכת המיסוי הישראלי שהיא פקודה מנדטורית של 65 שנה עם טלאי על טלאי במקום לפשט אותה.

אבישי ברוורמן: זאת עוד דוגמה אחת.

<איתי עצמון: כרגע המס משתלם במלואו.

<אפרת אביאני: נכון.

<אפרת אביאני: בכל מקרה זה טעון תיאום עם רשות המסים.

<איתי עצמון: אתם במהלכים לעשות את התיאום הזה?

אבישי ברוורמן: אני מציע שתרשום את זה, איתי, כדי שנבדוק את זה.

אבישי ברוורמן: אולי נתחיל לעשות קצת סדר ולפשט.

אבישי ברוורמן: למה להכביד על אנשים?

<איתי עצמון: אני מציע לשמוע התייחסות מהמשרד, האם הם באו בדברים עם רשות המסים, והאם בכוונת שר החקלאות לקבוע את הסכום?

<תניב רופא: עוד לא שוחחנו על זה איתם.

<תניב רופא: אתם שולחים אותנו לשוחח איתם.

אבישי ברוורמן: את רוצה שבעוד שלושה שבועות לדווח על זה?

<תניב רופא: בסדר.

<תניב רופא: אני ארשום לי.

אבישי ברוורמן: מצביעים.

אבישי ברוורמן: בעד סעיף 10– פה-אחד

אבישי ברוורמן: נמנעים – אין

אבישי ברוורמן: סעיף 10 מאושר.

<יואב צור: אני לא הבנתי – לפורשים אכן היה מיסוי רגיל או מיסוי של - - -

<תניב רופא: מופחת.

אבישי ברוורמן: עוד ישחטו אותך בעד.

<תניב רופא: למה?

<תניב רופא: מופחת.

<חיים חייט: יואב, ממה שאני מבין, בדיבורים אמורים להיות 10%, אבל בינתיים לא נסגר בשום מקום שזה 10%.

אבישי ברוורמן: לא, לא.

אבישי ברוורמן: החוק אומר 10%.

אבישי ברוורמן: אבל אם יהיו תקנות אחרות, וידעו שזה יואב, ייקחו 90%.

אבישי ברוורמן: זה, כמובן, נאמר בהומור.

<יואב צור: אני לא פורש.

<יואב צור: אמרתי לך, אנחנו היסוד הקבוע בענף.

<יואב צור: עורכי דין מתחלפים.

<אפרת אביאני: (הקראה):

אבישי ברוורמן: תודה, הסבר קל.

<אפרת אביאני: זה בעצם המענק.

<תניב רופא: צריך להוסיף פה שזה כולל מע"מ.

<תניב רופא: 2.6 זה כבר היה, זה כולל מע"מ.

<תניב רופא: גם הירידה מ-2.6.

אבישי ברוורמן: אפרת מסבירה.

<אפרת אביאני: פה נכנסת המדינה.

<אפרת אביאני: זה עידוד הפרישה שמדברים עליו.

<אפרת אביאני: זה מענק הפרישה שהמדינה משלמת – 200 מיליון שקל שהוקצו לפי החלטת הממשלה, ומשמשים לתשלום ליצרנים הקטנים שפרשו.

<אפרת אביאני: היה לנו שלב א' שבו יצרן פורש מקבל 2.6 שקל לליטר פלוס 0.2 מהרוכשים, אז זה 2.8; ואחרי הפעימה הראשונה החלטת הממשלה וההסכם קובעים - -

אבישי ברוורמן: יש תמריץ בזמן.

אבישי ברוורמן: ככל שאתה עובר את לוח הזמנים אתה מקבל תמורה נמוכה יותר.

<לאה ורון: על איזה סכומים מדובר?

<לאה ורון: מה הטווח של היצרנים?

אבישי ברוורמן: שייקה, כמה זה בכסף?

אבישי ברוורמן: הדבר הכי חשוב בסטטיסטיקה, כשאתה נותן מספר תן גם אחוז.

<קריאה: וגם ערך מוחלט.

<שייקה דרורי: כמה זה למגדל?

<שייקה דרורי: המכסה המוצעת שנמכרה היא 550.

<שייקה דרורי: תכפיל את זה ב-2.6 זה יוצא 1.65 מיליון.

<יואב צור: ואיפה המע"מ?

<קריאה: זה כולל מע"מ.

<שייקה דרורי: - - - את המע"מ אנחנו משלמים.

<קריאה: ב-2.6 זה לא כולל מע"מ.

<יואב צור: הרגע אמרו שזה כולל מע"מ.

<קריאות: לא, להפך.

<תניב רופא: בתוספת מע"מ.

<איתי עצמון: סליחה, אז גם אני לא הבנתי את ההחלטה.

אבישי ברוורמן: יואב לא הבין, איתי לא הבין.

אבישי ברוורמן: רבותי, הבהרה.

אבישי ברוורמן: איפה המע"מ?

<תניב רופא: אני אבהיר: המחירים שנקובים כאן, 2.6 ו-0.2 שקל לליטר – עליהם מוסיפים מע"מ.

<תניב רופא: זאת אומרת נטו ליצרן נשאר 2.6.

<איתי עצמון: מה אנחנו כותבים בנוסח?

<אפרת אביאני: 2.6 בתוספת מע"מ אחרי ליטר מכסה מועבר.

<חיים חייט: זה סוג של קרן פנסיה.

<חיים חייט: מינוס, מינוס.

<איתי עצמון: יש לי כמה שאלות: המועדים שנקובים בתקנת משנה א(1), (2), לפחות שניים מהם כבר חלפו.

<איתי עצמון: השאלה היא האם הציבור הרלוונטי היה מודע לכל ההסדר הזה?

<איתי עצמון: האם התפרסמו הודעות מספיקות לציבור?

<איתי עצמון: מכיוון שלפחות לגבי תקנת משנה א(1) מדובר על מועד שכבר חלף – 31 באוקטובר 2013.

<אפרת אביאני: זה נכון, אבל הכול פורסם וזה יושם.

<תניב רופא: נשלחו הודעות ליצרנים עצמם.

<שייקה דרורי: זה פורסם בכל דבר, וזאת הייתה שיחת היום.

<לאה ורון: ובכל זאת, מה זה "פורסם בכל דבר"?

<שייקה דרורי: קודם כול נשלחו מכתבים, זה פורסם באינטרנט - -

<לאה ורון: נשלחו מכתבים אישיים לכל אחד מהיצרנים?

<שייקה דרורי: נכון.

<איתי עצמון: הרלוונטיים?

<איתי עצמון: כלומר כל מי שהיה אמור להיות מודע לתקנה הזאת קיבל הודעה.

<שייקה דרורי: בכל מקרה, אני מזכיר לכם שלפי מה שכתוב, פנינו לכל אחד ואחד בסיבוב.

<שייקה דרורי: מכיוון שאנחנו בסיבוב השלישי כבר פנינו לכל אחד שלוש פעמים.

אבישי ברוורמן: שייקה, אני מרגיש טוב.

אבישי ברוורמן: אבל אני חושב שיואב לא מסופק.

<יואב צור: לא צריך להרגיש כל כך טוב.

<יואב צור: אני חוזר להתנהלות ולנוהל.

<יואב צור: לא עבר תהליך פרלמנטרי אמתי.

<יואב צור: כשאנחנו עשינו את המשא ומתן הנוראי שהיה לנו דובר על 200 מיליון פלוס מע"מ.

<יואב צור: עכשיו מה קרה פה?

<יואב צור: זה היה אמור לתת לעוד פורשים לפרוש או לתת עזרה לאחרים לפי כל מיני מתווים שנוצרו.

<יואב צור: זה לא שבאו אלינו עם הבשורה הזאת כתורה מסיני וקיבלנו אותה.

<יואב צור: כל הזמן פיתו אותנו.

<יואב צור: אמרו שיהיה 200 מיליון פלוס מע"מ, ובסוף הסתבר שהפורשים קיבלו 2.6 פלוס מע"מ, והתקציב כולו נשאר על 200 מיליון שקל כולל מע"מ.

<יואב צור: בעצם המדינה קיצצה כשעבדו עלינו.

אבישי ברוורמן: זאת הערה יפה מאוד של יואב שקיצרו את השמיכה.

אבישי ברוורמן: אני לא רואה פה את מעיין ממשרד האוצר.

אבישי ברוורמן: אולי היא יושבת ליד אמנון ליברמן?

אבישי ברוורמן: לא.

<קריאות: - - -

<תניב רופא: אני לא כאן בשביל לייצר וכחנות, אבל לשיטתו של יואב, כל ה-200 מיליון היו מיותרים כי לשיטתו אילצנו אנשים לפרוש.

<תניב רופא: אני רואה את זה אחרת – אנשים רצו לפרוש.

<תניב רופא: אבל הוא אומר שאילצנו אנשים לפרוש אז - - -

<קריאות: - - -

אבישי ברוורמן: את פותחת דיון עם יואב צור.

<חיים חייט: הרי פורשים היו לאורך כל הדרך.

<יואב צור: זכיתי להקים בצעירותי את מושב אליעד .

<יואב צור: שישה רפתנים פרשו לא מכיוון שהם התכוונו לפרוש, אלא משום שאת, תניב רופא, אילצת אותם לפרוש בתרגילים שאני לא רוצה לדבר עליהם עכשיו.

אבישי ברוורמן: רבותי, אני מבקש רק דבר אחד: לא לגופו של אדם, אלא לגופו של עניין.

<יואב צור: אבל זאת האמת שהייתה.

אבישי ברוורמן: תאשימו את הפוליטיקאים, לא את הפקידים.

אבישי ברוורמן: מאחורי כל הפקידים המסורים יש פוליטיקאים.

<יואב צור: הפוליטיקאים לא היו אז.

<יואב צור: היו בחירות.

<יואב צור: בכלל שר אחר הגיע.

<יואב צור: הוא אמר לי, נחַתי על דרך סלולה.

אבישי ברוורמן: אני רוצה להודיע לך, יואב, שגם כשיש בחירות יש ממשלת מעבר, ויש שר שהוא אחראי.

אבישי ברוורמן: גם אם יש בחירות אין מצב שאין שר אחראי על משרד.

אבישי ברוורמן: תודה.

אבישי ברוורמן: חיים, בבקשה.

<חיים חייט: קודם כול, כל המהלך שנעשה בזמנו נעשה ערב בחירות בדקה ה-99.9.

אבישי ברוורמן: ברור.

אבישי ברוורמן: אני לא בא להקל בדבר.

<חיים חייט: 200 מיליון שהמדינה הקצתה כדי להפריש רפתנים – היו מכרזים לאורך כל הדרך, וכל מי שרצה לפרוש פרש בכבוד.

<חיים חייט: יצרן כמוני וכמוהו שילמו.

<חיים חייט: אנחנו קנינו את המכסה בכסף מלא.

<חיים חייט: המדינה לא מימנה 200 מיליון.

<חיים חייט: הרפתן שילם 2.6 שקל, קניתי את המכסה לפי קריטריונים שקבעה מועצת החלב, וגלגל העולם נמשך.

<חיים חייט: תמיד יש יצרנים מבוגרים שפורשים כדי שהמכסות לא ייצאו החוצה.

<חיים חייט: תוך כדי כך מועצת החלב גלגלה את הכול וקנינו.

<חיים חייט: במתווה לוקר המציאו המצאה שהאוצר יממן 200 מיליון כדי לעודד יצרנים לפרוש, אבל הם שכחו לספר שמי שמשלם את ה-200 מיליון האלה, יש לכם מושג?

אבישי ברוורמן: ספר לנו.

<חיים חייט: זה לא קופת האוצר.

<חיים חייט: היצרן שנשאר בארבע השנים הקרובות ישלם 600 מיליון חזרה לקופה.

<חיים חייט: תעשו את החשבון.

<חיים חייט: 25 אגורות בארבע שנים שירדו לנו מהמחיר, זה הכסף.

<חיים חייט: תכפילו אותם.

<חיים חייט: חלק מהמסים מעבירים לכאן.

אבישי ברוורמן: אני לא רוצה לפתוח דיון, אבל רק במשפט אחד, תניב, מה שאומר חיים זה בעצם משק סגור.

אבישי ברוורמן: אתם לא באים לכסף נוסף מהאוצר, אלא שחלק מהמסים שאתם גובים מעבירים לכאן.

<חיים חייט: סליחה, לא מסים.

<חיים חייט: בהתייעלות שכפו עלינו - -

<תניב רופא: סליחה, אני אשיב.

<תניב רופא: הוא אומר שההפחתה ממחיר המטרה - -

<חיים חייט: במהלך החוק הזה לרפתן שנשאר מקצצים 25 אגורות.

<חיים חייט: תכפיל 25 אגורות ב-1.5 מיליארד לשנה כפול 4 שנים – זה 600 מיליון.

<תניב רופא: זה אמורה לממן ההתייעלות.

<חיים חייט: האוצר מביא כסף מהכסף?

<חיים חייט: ראית את שר האוצר מכניס יד לכיס ומוציא 200 מיליון?

אבישי ברוורמן: עכשיו אני מבין מה שחיים אמר עכשיו – ההתייעלות תממן חלק מ-200 מיליון.

<יואב צור: הרבה יותר.

אבישי ברוורמן: אבל הוא הסביר.

אבישי ברוורמן: זה 200, וזה 600.

אבישי ברוורמן: 600 פחות 200 אצל דן שיינבוים - -

<יואב צור: זה לא 200, זה 165.

אבישי ברוורמן: חבר'ה, אני לא יכול לעזור לכם בזה.

<יואב צור: אנחנו לא - - - ד"ר לתורת המשחקים.

<יואב צור: היא שיחקה בנו.

אבישי ברוורמן: יואב, אתה לא בסדר.

<יואב צור: המשקים באליעד שעבדו שם 40 שנה זה בסדר.

אבישי ברוורמן: יואב, אני אומר לך דבר אחד – אל תאשים את הפקידים, תאשים את הפוליטיקאים.

אבישי ברוורמן: כל שר שרוצה דבר אחר, שייתן הוראה.

אבישי ברוורמן: כל שר חקלאות שהיה פה, אם הוא לא רצה את זה – שייתן הוראה.

<חיים חייט: מה שקרה עד עכשיו קרה, אי אפשר להחזיר את הגלגל אחורה.

<חיים חייט: אבל בואו נעצור את התהליך פה.

<שייקה דרורי: חבר'ה, אנחנו צריכים מכסות השנה.

<חיים חייט: אנחנו גם צריכים להתפרנס, להביא לחם הביתה.

אבישי ברוורמן: שאני אחסום את יואב צור ואת חיים לדבר?

<יואב צור: אנחנו חיים מזה וחיים את זה.

<יואב צור: אני אומר לכם כל הזמן.

<חיים חייט: אם הייתם שומעים אותנו לכל אורך הדרך - -

<קריאות: - - -

אבישי ברוורמן: אתם מבזבזים את הזמן היקר שלכם.

אבישי ברוורמן: מכיוון שאני נכנסתי לפה לפני שנה, עשיתי מה שעשיתי, אני לא יכול לשנות את העבר.

אבישי ברוורמן: גם איינשטיין ניסה לעשות את זה, אבל המהירות של הזמן והאור – זה לא הסתדר לו, זה רק בתיאוריה.

אבישי ברוורמן: אף על פי שיש כאלה שטוענים שאפשר לנסוע אחורה בזמן.

אבישי ברוורמן: אנחנו לא יכולים, אז בואו נתקדם.

<יואב צור: אני מוכרח להגיד עוד מילה.

אבישי ברוורמן: לא, אתה לא מוכרח.

<יואב צור: הייתה מטרה ראויה, הייתה תכלית גם לזה, להוריד משקים קטנים.

<יואב צור: שמעתם מה היה הגודל הממוצע של המשק?

<יואב צור: לא 400 בבעיה – 550,000 פרשו.

<יואב צור: בואו נבין מה קרה פה; בוא נלמד מזה איך ניהלו עניין בלי תהליך פרלמנטרי.

אבישי ברוורמן: אני שולח אותך לאיזה עיתון בישראל שאתה רוצה.

אבישי ברוורמן: יעשו כתבה על הניהול הלא נכון – בסדר.

אבישי ברוורמן: אבל יואב, אתה אדם פרקטי.

אבישי ברוורמן: בוא נתקדם.

<רחמים אליהו: בסעיף 11(2) הם לא שמו לפורשים אקדח צמוד לרקה, אלא שמו את זה על השולחן, ואמרו, קח ותתאבד.

<רחמים אליהו: בשיטה הזאת אפילו לא הייתה אופציה היום – מחר תצא בפחות.

<רחמים אליהו: בשנה הראשונה של הפרישה היו 120 פורשים.

<רחמים אליהו: בשנה אחרי זה פרשו פחות.

<רחמים אליהו: יצרו צוואר בקבוק.

<רחמים אליהו: את הדבר הזה צריך לשנות.

<רחמים אליהו: לכן אנחנו כאן היום כדי להשאיר את זה על 260 ושיפרשו לאט-לאט.

אבישי ברוורמן: רבותי, תאוות בצע מניעה כל כך הרבה דברים במדינה הזאת.

אבישי ברוורמן: אז מה אתם רוצים, שעכשיו אני אפתור הכול לבד?

<יואב צור: זה היה מסע הפחדות, לא תאוות בצע.

אבישי ברוורמן: אני נמצא במקום שאני נמצא – ייתכן שאם הייתי יושב-ראש ועדת הכלכלה בעבר אולי לא הייתי מאשר את זה.

אבישי ברוורמן: אבל מה אני אעשה?

אבישי ברוורמן: המשחק הוא היום.

<חיים חייט: לא היית בזמן ועדת - - - היה מחטף בחירות דה-לוקס.

<קריאות: - - -

אבישי ברוורמן: אני לא פותח את הדיון הזה יותר.

אבישי ברוורמן: אנחנו חייבים להתקדם.

<יאיר בר עזר: אבל עוד אפשר לעשות חלק מהתיקונים.

<קריאות: - - -

אבישי ברוורמן: יאיר, אני מדבר רק על הנושא הזה עכשיו.

אבישי ברוורמן: מה יש לך להציע?

<יאיר בר עזר: יש עוד כסף שלא השתמשו בו, ואנחנו ביקשנו לפרוס את הפורשים על פני 4 שנים, שיקבלו את אותו מחיר.

<יאיר בר עזר: ואז לא היה נוצר לנו מצב שיש היום - - -

אבישי ברוורמן: אפשר לעשות פה שינוי?

אבישי ברוורמן: כבר לא.

אבישי ברוורמן: הפרות יצאו מהרפת.

<יאיר בר עזר: אבל יש עוד רפתנים שעוד לא פרשו, ואפשר שיפרשו במחיר.

<תניב רופא: יש מדיניות ממשלתית.

<קריאות: - - -

אבישי ברוורמן: חבר'ה, אני יכול לעזור לכם במקום שאני יכול לעזור לכם.

אבישי ברוורמן: במקום שאני לא יכול לעזור לכם חבל לבזבז את הזמן.

<קריאות: - - -

אבישי ברוורמן: עורך הדין עצמון ברשות דיבור, בבקשה.

<איתי עצמון: לגבי תקנת משנה (א)(2).

<איתי עצמון: כתוב כאן: "סכום המופחת בהדרגה בין 2.6 ל-1.8 שקלים חדשים לליטר מכסה מועבר" – אנחנו מבינים שזה בתוספת מע"מ – "כפי שהמליצה ועדת המעקב לפי החלטת הממשלה".

<איתי עצמון: יש כאן שתי נקודות בעייתיות בעיניי.

<איתי עצמון: ראשית, מדובר על המלצה – מי קובע בסופו של דבר את הסכומים?

<איתי עצמון: השאלה השנייה – מפנים כאן לוועדת מעקב לפי החלטת ממשלה.

<איתי עצמון: אני חושש שזה מנגנון קצת בעייתי שאני לא מכיר כמוהו בחקיקה, שבעצם לא רק שמפנים להחלטת ממשלה – שזה דבר ידוע ומקובל – אבל מפנים למנגנון שהוקם בהחלטת ממשלה, והוא לא גורם סטטוטורי.

<איתי עצמון: אנחנו בעצם לא יודעים מי החברים בו ומה הסדרים שלו.

<תניב רופא: החלטת הממשלה מינתה ועדת מעקב למתווה לוקר של ההתייעלות במשק החלב.

<תניב רופא: חברים בוועדה כל אחד מנציגי החותמים: חקלאות, אוצר, מגדלים ומועצה.

<תניב רופא: אנחנו יחד פה-אחד מגיעים להחלטה מתי מורידים את המחיר.

<תניב רופא: ככה זה היה בהפחתה האחרונה והיחידה שהייתה, וזה המנגנון שכתוב בהסכם בהחלטת הממשלה.

אבישי ברוורמן: מה אתה מציע לתקן?

אבישי ברוורמן: זאת המציאות.

<איתי עצמון: אני אשמח לשמוע את התייחסות נציגת משרד המשפטים.

<קריאה: אני יכול לעזור לך בציטוט מהחלטת הממשלה שיבהיר את העניין הזה.

<קריאה: זה כתוב מאוד ברור: "הוועדה תעקוב אחר יישום ההסכם - -

אבישי ברוורמן: סליחה, אדוני.

<לאה ורון: עורך דין עצמון קרא את החלטת הממשלה.

<לאה ורון: השאלה אם בחקיקה ניתן להסתמך על מה שאמור פה.

<קריאה: כתוב: "להמליץ לשרים".

אבישי ברוורמן: אדוני גם משפטן?

<קריאה: לא.

אבישי ברוורמן: משרד המשפטים מאשר או לא מאשר את הנושא הזה?

<לירון אדלר מינקה: אנחנו - - - בתיאום אתנו.

אבישי ברוורמן: אז אתם מאשרים.

<איתי עצמון: השאלה אם אתם לא מוצאים קושי בהפניה הזאת לגורם שהוא לא סטטוטורי.

<לירון אדלר מינקה: בעיקרון בהחלטות ממשלה קובעים כל מיני עניינים של תקציבים ואת המועדים שבהם ייתנו את התקציב.

<לירון אדלר מינקה: זה בעצם מה שנעשה פה.

<לירון אדלר מינקה: בסופו של דבר אני מבינה שוועדת המעקב באמת ממליצה שמי שמקבל את ההחלטה הסופית זה כן במשרד החקלאות.

<איתי עצמון: אז צריך להגיד את זה בתקנות.

אבישי ברוורמן: אז תכתבי מי מקבל החלטה.

<אפרת אביאני: חסר לך הגורם שמחליט?

<אפרת אביאני: אנחנו יכולים לקבוע "כפי שהורה מנכ"ל המשרד, לפי המלצת ועדת המעקב".

אבישי ברוורמן: קיבלנו.

אבישי ברוורמן: יש מחליט, יש בעל בית.

<איתי עצמון: מכיוון שמי שמקבל את ההחלטה זה מנכ"ל המשרד האם אפשר לכתוב: כפי שהורה מנכ"ל המשרד בהתאם או בכפוף להחלטת הממשלה, בלי להזכיר את ועדת המעקב.

<איתי עצמון: החלטת הממשלה ישנה - -

אבישי ברוורמן: שיכתבו "ועדת המעקב".

<איתי עצמון: מי זה ועדת המעקב?

<איתי עצמון: היא לא מוגדרת פה.

<אפרת אביאני: יש פה רגישות.

<אפרת אביאני: גם משרד האוצר לא פה.

<אפרת אביאני: ועדת המעקב מרכזת את כל מפגש האינטרסים.

<תניב רופא: גם לתת סמכות - - -

<לאה ורון: משרד המשפטים, אתם מאשרים את זה?

<לאה ורון: זה מקובל עליכם?

<לירון אדלר מינקה: ועדת המעקב הוגדרה בהחלטת הממשלה.

<לירון אדלר מינקה: אנחנו מפנים פה להחלטת הממשלה, וברור שוועדת המעקב היא בהרכב שצוין בהחלטת הממשלה ומשקפת את שיתוף הפעולה הזה בין המשרדים.

<לירון אדלר מינקה: אם אנחנו כותבים רק את המנכ"ל ולא מציינים את ועדת המעקב יכול להיות שיהיו כאן כל מיני רגישויות.

אבישי ברוורמן: אז יכול להיות שהמנכ"ל ייכנס וייזום ועדת מעקב.

<איתי עצמון: אם אנחנו אומרים שהמנכ"ל יפעל כפוף להחלטת הממשלה זה ברור - -

אבישי ברוורמן: רבותי, אני לא אבזבז פה את כל הזמן על זה.

אבישי ברוורמן: אף על פי שאני לא משפטן עדיף לי שתהיה ועדת מעקב.

אבישי ברוורמן: אני לא רוצה שהמנכ"ל ייכנס לחור ויקבע את זה לבד.

<איתי עצמון: לא, בכפוף.

<תניב רופא: זה הסיכום שלנו עם משרד האוצר.

<תניב רופא: זה ייצר בעיה שהיום היא לא קיימת.

<תניב רופא: אני לא רוצה לתת למשרד החקלאות כוח עודף כי אנחנו מסתכסכים עם האוצר.

אבישי ברוורמן: אני מסכים אתך.

<איתי עצמון: אני מסכים, השאלה מה המנגנון ומה הדרך לעגן את זה בחקיקה?

<איתי עצמון: אנחנו מדברים כאן על חקיקת משנה.

<אפרת אביאני: לפי מיטב שיקול הדעת המשפטי שלנו ושל הגורמים שישבו אתנו במשרד המשפטים, שזה כן עומד במבחנים משפטיים של חקיקה, וזה בסדר.

<אפרת אביאני: אולי זה לא פרפקט, אבל - -

אבישי ברוורמן: המשמעות חשובה פה בכל זאת.

<איתי עצמון: מה יקרה אם בעוד שנתיים תהיה החלטת ממשלה אחרת שמבטלת את ועדת המעקב?

<איתי עצמון: הוועדה הזאת לא מעוגנת בשום מקום, אין אפילו הגדרה טכנית.

<לירון אדלר מינקה: התקנות מתבססות על החלטת הממשלה הזאת.

<לירון אדלר מינקה: אם תשתנה החלטת הממשלה אנחנו נצטרך בכל אופן לשנות כל מיני דברים.

אבישי ברוורמן: אני אחיה עם זה.

אבישי ברוורמן: אם תהיה פה בעיה תעלו אותה אחרי זה.

<יואב צור: יש פה מתמטיקה שחייבים לדבר עליה.

אבישי ברוורמן: אני לא רוצה לשמוע אותך.

אבישי ברוורמן: תן לי להתקדם.

<איתי עצמון: כדי להתאים את מה שכתוב בתקנת משנה (א)(2) להוראה שקבועה לאחר מכן בתקנת משנה (ג), אני מציע שהסכום יפורסם באתרי האינטרנט של המשרד ושל מועצת החלב, כפי שקבוע גם בהמשך.

<איתי עצמון: לדעתי, זאת השמטה.

אבישי ברוורמן: תודה, איתי.

אבישי ברוורמן: כהרגלך, אתה מוסיף את מה שצריך.

אבישי ברוורמן: אם כך, אני מאשר את סעיף 11 עם השינויים.

אבישי ברוורמן: בעד סעיף 11 – פה-אחד

אבישי ברוורמן: נמנעים – אין

אבישי ברוורמן: סעיף 11 אושר עם השינויים.

<אפרת אביאני: (הקראה):

<איתי עצמון: מה ההסבר לכך?

<אפרת אביאני: זאת אמירה על סופיות התהליך.

<חיים חייט: אם יצרן הודיע על פרישה, קיבל כסף, ואחרי שלושה ימים, שבוע, שבועיים הוא אומר, ישבתי עם הילדים ועם המשפחה, בא הבן, חזר מלימודים, והוא רוצה לחזור.

<חיים חייט: מה אני עושה?

<תניב רופא: הוא היה צריך לחשוב קודם.

אבישי ברוורמן: היה צריך לחשוב קודם.

<חיים חייט: אין דרך לחזור?

אבישי ברוורמן: לא.

<לאה ורון: אם אני רוצה למכור לך דירה, ואתה באת וחתמת איתי על חוזה, יש לך דרך לחזור?

<חיים חייט: יש אולי דרך לקחת קנס מאותו בן אדם, ולהחזיר אותו למעגל.

אבישי ברוורמן: מצביעים.

אבישי ברוורמן: בעד סעיף 12– פה-אחד

אבישי ברוורמן: נמנעים – אין

אבישי ברוורמן: סעיף 12 מאושר.

<אפרת אביאני: סיימנו את סימן א'.

<אפרת אביאני: עוברם לסימן ב' – העברת מכסות יצרן יחיד שאינו יצרן קטן עצמאי.

<אפרת אביאני: אלה כל האנשים שלא נכנסים לפרישה, לפי לוקר.

<אפרת אביאני: (הקראה): יש פה מנגנון של מחיר מנהלי לא של מחיר מנהלי כמו בסימן א', אלא מחיר שאמור להיקבע בדרך של מפגש הצעות מחיר והצעות רכישה.

<אפרת אביאני: אנחנו מתחילים קודם כול ברצונו של המוכר למכור.

<אפרת אביאני: בזה עוסקת התקנה.

אבישי ברוורמן: תודה.

<איתי עצמון: אני מבקש לשאול שאלת הבהרה כדי שהתמונה תהיה ברורה: בתקנות שהוועדה דנה בהן מוקדם יותר היום – תקנות קביעת מכסות חלב – דנו בין היתר בהוראות לעניין קביעת מכסה בעקבות העברת זכויות ממשקו של יצרן, תקנה 37.

<איתי עצמון: מה היחס בין ההסדרים שבתקנות שדנו בהן לבין ההסדר שמוצע כאן בתקנות האלה?

<אפרת אביאני: תקנה 37 בתקנות הקודמות מדברת על מצב שבו יצרן מוכר את המשק עם המכסה.

<אפרת אביאני: הוא מפסיק להיות מושבניק.

<אפרת אביאני: זאת תקנה 37 בתקנות הקודמות.

<אפרת אביאני: פה מדברים על בקשה לפרישה מייצור חלב.

<אפרת אביאני: הבן-אדם עדיין במשק, והוא רק רוצה לנייד את מכסתו.

<אפרת אביאני: זאת סיטואציה אחרת.

<אפרת אביאני: תקנות המכסות הכלליות הן משקפות במידה רבה פרקטיקה נוהגת, נהלים קיימים.

<אפרת אביאני: זאת אומרת הן ממשיכות לחול מבחינתנו גם סביב התקנות האלה.

<אפרת אביאני: כלומר התקנות האלה קובעות הסדר מיוחד, ותקנות המכסות הכלליות קובעות הסדר כללי.

<אפרת אביאני: לכן אין שום סתירה.

<אפרת אביאני: זה משתלב, אין בעיה.

אבישי ברוורמן: בסדר, איתי?

<איתי עצמון: כן.

אבישי ברוורמן: אני מאשר את הסעיף.

אבישי ברוורמן: בעד סעיף 13 – פה-אחד

אבישי ברוורמן: נמנעים – אין

אבישי ברוורמן: סעיף 13 אושר.

<אפרת אביאני: (הקראה): בעצם מי שרוצה לפרוש, הוועדה אמורה לבדוק כמה הוא באמת יכול לנייד.

<אפרת אביאני: אומרים פה, שאם הוא רכש בתנאים מועדפים, לפי סימן א', ב-0.2 שקל לליטר, הוא לא יכול לנייד את זה עכשיו במסגרת נוהל ניוד ב' כדי למנוע סחר במנות המכסה האלה.

<איתי עצמון: לפי אלו קריטריונים תחליט ועדת המכסות על היקף המכסה המועברת?

<איתי עצמון: זה בעצם חוזר לשאלה הקודמת שלי בעניין תקנה 5.

<איתי עצמון: גם כאן כתוב שוועדת המכסות תחליט על היקף המכסה המועברת בשים לב למכסת החלב וגו'.

<איתי עצמון: השאלה אם אין צורך גם כאן להפנות - -

<אפרת אביאני: גם בהתאם.

<איתי עצמון: ניתן בעצם להעביר גם את כל המכסה.

<אפרת אביאני: בוודאי.

<אפרת אביאני: מדברים על מצב שהוא מעביר את מלוא מכסתו.

<אפרת אביאני: הוא לא מחזיק חלק ממנה.

<אפרת אביאני: הוא פורש, למעשה.

<איתי עצמון: אבל אמרו: "ועדת המכסות תחליט על היקף המכסה המועברת".

<אפרת אביאני: כן, אבל זה שהוא פורש לא אומר שהוא יכול לנייד את כל המכסה שמוקצית לו.

<אפרת אביאני: יש חלקים מהמכסה שהוא יכול לנייד, ויש חלקים שהוא לא יכול לנייד.

<אפרת אביאני: לכן הוא פורש, הוא מפסיק לייצר חלב, וועדת המכסות קובעת כמה מתוך המכסה שהוקצתה לו הוא יכול לנייד.

<קריאה: אם לפני שנתיים הוא קיבל מכסה הוא לא מקבל, למשל.

<חיים חייט: לא, לא.

<חיים חייט: היא מדברת על מי ש- - - 100,000 ליטר במסגרת הזאת של לוקר.

<תניב רופא: מי שמכסתו הייתה 410, והוא קיבל בשני הסבבים האחרונים עוד 90,000 במסגרת נוהל ניוד א', והוא רוצה היום לפרוש, הוא יוכל לנייד בפרישה רק 410 כי 90 הוא קיבל בנוהל אחר שהוא עוד לא זכאי למכור.

<תניב רופא: לכן צריך לחשב לו מהי זכאותו לפרישה.

<חיים חייט: אבל באותו סבב הוא שילם עבור אותם 100,000 או 70,000 איקס שקלים.

<חיים חייט: השאלה היא אם הוא מקבל אותם חזרה.

<תניב רופא: לא.

<חיים חייט: אז אם הוא החליט לפרוש אז מה שהוא שילם הוא קבר?

<תניב רופא: הוא מחליט.

<תניב רופא: אלה כללי המשחק.

<תניב רופא: צריך לקבל החלטה.

<חיים חייט: לפחות את הקרן שהוא שילם שיקבל חזרה.

<חיים חייט: הרי יש מאין, זה לא שאת לא מוכרת את זה אחר כך - - -

אבישי ברוורמן: רבותי, אני מאשר "בהתאם ל-" ולא "בשים לב ל-".

אבישי ברוורמן: בעד סעיף 14 – פה-אחד

אבישי ברוורמן: נמנעים – אין

אבישי ברוורמן: סעיף 14 אושר.

אבישי ברוורמן: עוברים הלאה.

<אפרת אביאני: (הקראה): זה הסדר מיוחד למכירה לשותפים.

<תניב רופא: זאת זכות סירוב ראשונה.

<תניב רופא: בהתחלה זה מה שקורה – קודם שואלים את השותפים.

<איתי עצמון: הערה קטנה: בתקנת משנה (א) כתוב: "השותפות במסגרתה עסק בייצור חלב התקיימה במשך חמש שנים רצופות או יותר".

<איתי עצמון: אני חושב שצריך להוסיף "לפי דין".

<איתי עצמון: כלומר שהשותפות הייתה, כמובן, לפי כל הכללים.

אבישי ברוורמן: שהיא הייתה לגיטימית.

<אפרת אביאני: בסדר גמור.

אבישי ברוורמן: יואב צור, בבקשה.

<יואב צור: ברפורמה עודדו משקים להיכנס לשותפויות.

<יואב צור: באיזשהו שלב הודיעו לאנשי השותפויות כדי לעודד את זה שכאשר שותף ירצה לצאת, זכותו של הנשאר לקנות את מכסתו.

<יואב צור: עכשיו מה קרה פה?

<יואב צור: שותף או שותפויות שרצו לצאת, לפי מתווה לוקר, היה אמור לצאת ולקבל את הכסף ולהשאיר את מכסתו בידי הנשאר.

<יואב צור: זה מה שהיה צריך לקרות.

<יואב צור: מה עשו פה?

<יואב צור: בעצם סגרו את השותפויות כי היום מי שיוצא משותפות השותף שלו נשאר עם המבנים, עם הציוד ובלי מכסה.

<יואב צור: בעצם מנעו ממנו את הזכות להישאר עם המכסה.

אבישי ברוורמן: שאלה טובה.

אבישי ברוורמן: הסבר, תניב.

<תניב רופא: אבל הוא קיבל זכות סירוב ראשונה.

<יואב צור: לא, הוא צריך לקנות את זה במקום שההוא יקבל את הכסף במתווה לוקר.

<שייקה דרורי: אם השותפות הייתה שותפות אמת אז אכן, אז אתה רוצה שהשותף ילך בלי כסף?

<יואב צור: לא, הפוך.

<יואב צור: אני רוצה שמתווה לוקר ישלם לו את זה.

<שייקה דרורי: זאת אומרת אתה מציע לפרק את הרפת.

<יואב צור: לא.

<יואב צור: מתווה לוקר נותן לו לצאת.

<יואב צור: תן לו לצאת ותשאיר את החלב במשק הזה.

אבישי ברוורמן: אני רוצה להבין את השאלה של יואב.

אבישי ברוורמן: אני חשבתי ממה שהבנתי מכאן שאחד הלך, שני נשאר, יש לו זכות הסירוב הראשונה – הוא הראשון שמקבל את המכסה ומשלם כמו כולם, לא?

אבישי ברוורמן: אז מה הבעיה?

<שייקה דרורי: אדוני הבין מצוין.

<שייקה דרורי: כל הרעיון הוא לא לפרק את הרפת.

<שייקה דרורי: אסור לנו לפגוע ברפת כמוסד.

<שייקה דרורי: יואב אומר שהממשלה תשלם, והמכסה תישאר אצלו.

<יואב צור: כמו בלוקר.

<שייקה דרורי: זה רעיון מצוין, אבל רק האוצר צריך - - -

אבישי ברוורמן: אני לא מבין את ההיגיון.

אבישי ברוורמן: אם אני עם מישהו, ואחד הלך הביתה עם המכסה, ואני רוצה לקבל את המכסה שלו, אז נותנים לי את הפריבילגיה שמכיוון שהייתי אתו יחד יש לי זכות סירוב, ואני קונה ראשון.

<יואב צור: לא הבנת, כי מתווה לוקר לא נתן לשותפים לצאת.

<יואב צור: מתווה לוקר אמר ששותף לא יכול למכור.

<יואב צור: רק תמכור אחרי זה, והשותף שלך אולי ירצה ויקנה.

<יואב צור: למה לא? מי שהיה בשותפות לא יכול לקבל - - -

אבישי ברוורמן: אני אמרתי את ההבנה שלי.

אבישי ברוורמן: יואב הסביר שיש פה מעשה אונס כזה, ואתם תסבירו מה קרה.

<תניב רופא: יש שני מסלולים, ואנחנו קוראים עכשיו שני מסלולים.

<תניב רופא: מסלול אחד זה סימן א' ולוקר.

<תניב רופא: הוא מעודד יצרנים לגדול - -

אבישי ברוורמן: זה כבר ברור.

אבישי ברוורמן: כבר אמרנו אותו, סיימנו.

<תניב רופא: הוא מעודד יצרנים לגדול על-ידי פרישה של אלה שרוצים לפרוש.

אבישי ברוורמן: על-ידי תמריצים כספיים.

<תניב רופא: נכון.

<תניב רופא: כל מי שרוצה להישאר ולגדול משלם על זה ב-20 אגורות.

<תניב רופא: התמריץ של לוקר הוא התייעלות וגדילה.

<תניב רופא: שנית, יש לנו ההתנהלות הרגילה של הגדולים שרוצים לפרוש.

<תניב רופא: בגדולים שרוצים לפרוש אנחנו מסתכלים על גודל רפת, לא על מספר שותפים.

<תניב רופא: אם הרפת גדולה מספיק היא לא תקבל תמריצים.

<תניב רופא: אז יש כל מיני מכירות של מכסות במסגרת של הגדולים, של הרפתות הגדולות.

<תניב רופא: אם יש לי רפת גדולה של 1.5 מיליון ליטר עם שני שותפים, ואחד הולך הביתה, אז יש לו זכות סירוב ראשונה לקנות את החלק של השני.

<תניב רופא: אבל לא במחיר של לוקר, במחיר של האוכלוסייה הגדולה.

<תניב רופא: זה העניין.

אבישי ברוורמן: קיבלתי.

<יואב צור: כלומר יצרו רפתות ענק, ועכשיו מחסלים אותן.

<יואב צור: פשוט מאוד.

<תניב רופא: איזה רפתות ענק?

<יואב צור: הוא לא יכול לקנות במחיר הזה.

<שייקה דרורי: אבל הוא יכול להמשיך בשותפות, אף אחד לא אמר לו לחסל.

אבישי ברוורמן: איתי, יש לך הערה?

<איתי עצמון: לא.

אבישי ברוורמן: אם כך אני מצביע.

אבישי ברוורמן: בעד סעיף 15 – פה-אחד

אבישי ברוורמן: נמנעים – אין

אבישי ברוורמן: סעיף 15 מאושר.

<אפרת אביאני: (הקראה): זה המחיר הראשון שאליו מתייחסים השחקנים בתהליך של המכירה.

אבישי ברוורמן: אנחנו עכשיו בסחר מכסות.

<תניב רופא: אני אסביר את התהליך המורכב.

אבישי ברוורמן: אולי תכתבי מאמר יפה על סחר במכסות בתיאוריה ובמציאות?

<תניב רופא: אני אשקול.

<תניב רופא: זה קשור באמת לנושאים שאני למדתי כי זה מכרז.

<תניב רופא: זה מכרז הולנדי שבו מחיר יורד.

<תניב רופא: זה בבסיס העניין של סימן ב'.

<תניב רופא: סימן ב' אומר שכל מי שרוצה למכור יודיע שהוא רוצה למכור ויודיע מהו המחיר המזערי.

<תניב רופא: אני אומר, פחות מ-2 שקלים אל תבנו עליי, אבל מעל 2 שקלים כל מחיר שיהיה אני מוכר.

<תניב רופא: זה מה שכל אחד אומר – מחיר מזערי ו"רוצה אני".

<תניב רופא: מצד שני יש לנו מחיר מקסימום שמתחיל מ-2.4 ויורד בהתמדה כל שלושה שבועות עד שיש מפגש.

<תניב רופא: מהו מפגש?

<תניב רופא: כל הביקוש של המבקשים לקנות זהה להיצע.

<תניב רופא: כשיש מפגש יש לנו מחיר, ויש דיל.

<תניב רופא: אז למחרת ככל שיש לנו עוד ביקוש – אנשים שרוצים למכור את מכסתם – שוב נתחיל מ-2.4 ונרד בהתמדה עד המפגש.

<תניב רופא: אני מזכירה שכשיש אנשים שהגענו למחיר המזערי שלהם הם יוצאים.

<תניב רופא: הם מקטינים לי את הכמות.

<תניב רופא: כל זה אפרת כתבה בצורה משפטית.

<תניב רופא: עכשיו נקרא את זה.

אבישי ברוורמן: יפה.

אבישי ברוורמן: מצביעים.

<שייקה דרורי: לא, לא, בסעיף 16 השינוי צריך להיות 2.4.

אבישי ברוורמן: כתוב 2.4.

אבישי ברוורמן: אתה אומר שצריך להוריד ל-2.3?

<שייקה דרורי: נכון.

<תניב רופא: התחלנו ב-2.3.

<איתי עצמון: זאת טעות פשוט?

<שייקה דרורי: זה צריך להיות 2.3.

אבישי ברוורמן: אוקיי, מצביעים.

אבישי ברוורמן: בעד סעיף 16 – פה-אחד

אבישי ברוורמן: נמנעים – אין

אבישי ברוורמן: סעיף 16 מאושר.

אבישי ברוורמן: סעיף 17, בבקשה.

אבישי ברוורמן: עכשיו אנחנו במנגנון סחר-מכר של המכסות.

<אפרת אביאני: (הקראה):

אבישי ברוורמן: אני מציע שנקרא כל סעיף אחד-אחד, ותניב, תיתני דוגמה.

<תניב רופא: אז קודם כול, מהו המאגר?

<תניב רופא: המאגר הוא היקף היצע הליטרים שנמצא במחיר הקבוע.

<תניב רופא: כי אני מזכירה שכל מי שביקש למכור מכסה קבע גם מחיר מזערי, ואם ירדנו מתחת למחיר המזערי אז הוא נשמט מהמאגר.

<תניב רופא: המאגר מתעדכן בכל פעם משום שהוא היצע הליטרים למכירה.

<תניב רופא: אבל ככל שהמחיר יורד אז אם מישהו קבע מחיר מזערי של 2.3 למשל, וירדנו למחיר 2.2 הוא נשמט מהמאגר.

<תניב רופא: הוא אומר שלא נוח לו למכור במחיר נמוך יותר, ולכן הוא נשמט.

<תניב רופא: אז המאגר כל הזמן מתעדכן לפי מספר היצרנים שמבקשים למכור והמחיר המזערי.

<תניב רופא: אז אנחנו לוקחים את כל אלה שמבקשים למכור בניכוי אלה שבזכות סירוב ראשונה כבר הולכים לגורם אחר, וכך נוצר המאגר שלנו, ואנחנו מורידים את המחיר הקובע שמתחיל מ-2.3 ויורדים בהתאמה עד שמגיעים למפגש.

אבישי ברוורמן: זאת הפעם הראשונה שהתהליך הזה מיושם או שזה היה כבר בעבר?

<תניב רופא: המצאנו את התהליך הזה לרגל האירוע הזה.

אבישי ברוורמן: זאת אומרת זה חתום על שמך.

<תניב רופא: לא הייתי אומרת.

<תניב רופא: כל ועדת המעקב.

אבישי ברוורמן: אבל הניסיון של המכרז ההולנדי בא הרבה ממך.

<תניב רופא: הייתי רושמת את זה על ועדת המעקב.

<איתי עצמון: לא כל כך הבנתי שלב בתהליך.

<איתי עצמון: כתוב כאן: "ועדת המכסות תבצע מזמן לזמן הליך להעברת מכסות".

<איתי עצמון: מה זה אומר "מזמן לזמן"?

<שייקה דרורי: אם אף אחד לא רוצה לפרוש אז אין לנו.

<איתי עצמון: אבל אם יש שניים שרוצים האם מבצעים הליך או שמחכים שיהיו חמישה?

<איתי עצמון: אני שואל איך התהליך עובד.

אבישי ברוורמן: הוא רוצה פירוש רש"י מה זה "מזמן לזמן".

אבישי ברוורמן: מה התנאים?

<שייקה דרורי: אנחנו אמרנו לעצמנו שאם יש לא צריך לעבור יותר מרבעון.

<לאה ורון: אז צריך לכתוב את זה כדי שמי שרוצה להעביר את המכסה שלו יידע שיש לו לחכות שלושה חודשים.

<איתי עצמון: לפחות אחת לרבעון, לפי הצורך.

<תניב רופא: אחת לרבעון ככל שיש היצע.

<איתי עצמון: כמובן, לפי הצורך.

<איתי עצמון: "לפחות אחת לרבעון לפי הצורך".

אבישי ברוורמן: תודה רבה, איתי.

<יואב צור: יש לי הערה לגבי מה שקורה פה עם המכרזה.

<יואב צור: אתה יכול להיות מלא התפעלות מהמכרזה ההולנדית, אני בתור מי שבא מהענף לא מלא התפעלות - -

אבישי ברוורמן: בסדר, אבל - - -

<יואב צור: רגע.

<יואב צור: לא הייתי חותם על הדבר הזה.

<יואב צור: אבל כאשר הם עשו את הניסיון הזה וזה לא הלך אתה יודע מה עשו?

<יואב צור: לקחו נתח מהחלב שהיו אמורים לחלק לכלל היצרנים, וחילקו אותו בתור בונוס לקונים כי המכרזה לא עבדה.

<יואב צור: צריך לזכור את זה.

<יואב צור: לקחו עכשיו חלב של כולנו, ונתנו מתנה לקונים – העיקר שיקנו.

<יואב צור: 25% מתנה.

<יואב צור: ד"ר תניב רופא, נא ספרי על העניין הזה.

<יואב צור: בואו נשמע איך עשית את זה.

אבישי ברוורמן: ספרי לנו על התהליך – איך היה פה trial and error – שבהתחלה ככה וככה.

<תניב רופא: אנחנו נגיע לזה.

<תניב רופא: זה בסימן 4 כי זה החלוקה של 30 מיליון.

<תניב רופא: אבל צריך לזכור שבגלל שהתחלנו עם תהליך לוקר, ועד שגיבשנו את התהליך הזה עברו למעלה משנה וחצי או שנתיים.

<תניב רופא: לא מכרנו מכסות, ונהיה מאגר ענק של 12 מיליון מכסות.

<תניב רופא: אז ברור שהיה עודף היצע מטורף.

<תניב רופא: צריך היה איכשהו לסבסד את זה כדי שנגיע למילוי כל ההיצע הזה.

<תניב רופא: צריך היה להגדיל את הביקוש.

<יואב צור: אבל לקחו מאתנו, לא מהמדינה.

<יואב צור: המדינה לא סבסדה, לקחו מאתנו את המכסה שלנו שעוד לא חילקנו אותה בתקנות.

<חיים חייט: המדינה לא הוציאה כסף מהכיס, גם לא שקל.

אבישי ברוורמן: עירא, בבקשה.

<עירא גור אריה: אני מחזק ורוצה לחדד עוד משהו שיואב צור אומר.

<עירא גור אריה: א', בסעיף הבא יהיה רשום 150.

<עירא גור אריה: אני רוצה ליידע אותך שזה היה בכלל מנות של 300 פלוס 25 שהוא ציין שחילקו את זה מהקופה.

<עירא גור אריה: מה שאותי הפחיד בזה זה הגדלת הפערים.

<עירא גור אריה: אחד הסעיפים הראשונים בחוק החלב זה צמצום פערים.

<עירא גור אריה: בן אדם שיש לו מכסה של 700 וקונה כמעט 400,000 ליטר לעומת מי שקונה מ-400 ל-500 – יש כאן סתירה מוחלטת עם חוק החלב.

<עירא גור אריה: אני רוצה התייחסות לזה.

<עירא גור אריה: אני גם מזכיר שבסוף הדיון הקודם שאלתי על יצרנים חדשים, ונזרק מספר באוויר של 20 יצרנים חדשים.

אבישי ברוורמן: אתה טוען שאין כמעט יצרנים חדשים.

<עירא גור אריה: אני שלחתי מכתב לד"ר תניב.

<עירא גור אריה: את זוכרת את התשובה שלך?

<תניב רופא: העברתי לך תשובה מפורטת.

<עירא גור אריה: כן, אני שואל אם את זוכרת עכשיו.

<תניב רופא: חמישה עמודים על כל השאלות.

<עירא גור אריה: - - - מכתב מאוד יפה.

<עירא גור אריה: אני רוצה שיהיה רשום בפרוטוקול - -

אבישי ברוורמן: אז יש פה שתי שאלות:

אבישי ברוורמן: לגבי התמריצים הסותרים, ודבר שני – כמה חדשים יושבים על הגדרות ורוצים להיכנס?

<עירא גור אריה: אני יכול להגיד.

<עירא גור אריה: נכנסו ארבעה יצרנים בשש שנים.

<עירא גור אריה: זה אומר – אפס.

<עירא גור אריה: בשורה התחתונה אין יצרנים חדשים, ובמכסה שהייתה להם הם חילקו רק כדי להגדיל את הפערים.

<עירא גור אריה: זה הדבר שהכי מפחיד אותי כאן.

אבישי ברוורמן: מה שאתה אומר זאת שאלה קשה שאנחנו נבחן אותה כמו בוועדת המזון, שמה שמסתמן פה בין השיטין זה שבתהליך של התמריצים האלה חלק מהרצון זה כניסה של הרבה מאוד חדשים, וזה המבחן במציאות.

אבישי ברוורמן: אתה, עירא, זורק פה את ההשערה שייתכן שלא תהיה כניסה משמעותית בכלל.

<עירא גור אריה: אין.

<יואב צור: ועל מה הגשנו בג"ץ?

<יואב צור: החלוקה הראשונה הייתה לא לקטנים, אלא לגדולים.

<יואב צור: זה כחוט השני בהתנהלות הזאת.

אבישי ברוורמן: אנחנו מקשיבים.

אבישי ברוורמן: תניב, מה את אומרת לגבי התמריצים הסופיים?

אבישי ברוורמן: רצינו לעשות פה מערכת תמריצים כי יש פה הרבה אנשים שאין להם יורשים, ורצינו שצעירים ייכנסו.

אבישי ברוורמן: נשיאים ורוח – וכניסה אין.

<תניב רופא: קצת נתונים: צריך להבין שכשנה וחצי לא ביצענו ניוד של מכסות וצברנו היקף גדול מאוד של מכסות – 12 מיליון ליטר - כשאנחנו יודעים שרוב אלה שעוסקים בהגדלת מכסתם עושים את זה עם 20 אגורות.

<תניב רופא: כאן זה הולך לעלות 2 פסיק משהו.

<תניב רופא: זאת אומרת הביקוש ל-12 מיליון האלה היה כמעט אפסי.

<תניב רופא: אנחנו צריכים לזכור מה שעדי הזכירה לי.

<תניב רופא: מאחורי 12 מיליון האלה עומדים אנשים, והם צריכים לפרוש בכבוד.

<תניב רופא: חבריהם עם מכסות שנכנסים ב-(א), פורשים עם 2.6 20 אגורות, והמחיר יורד כי לא ביצענו מכרזה הרבה זמן וגם היקף של ליטרים.

<תניב רופא: צריך לדאוג שהחבר'ה האלה ייצאו בכבוד.

<תניב רופא: זה משהו חד-פעמי.

<תניב רופא: 12 מיליון נאסף בשנה וחצי – זה לא שכל רבעון יהיה לנו 12 מיליון.

<תניב רופא: היה צריך לתת בוסט רציני.

אבישי ברוורמן: ואחרי זה זה התייצב.

אבישי ברוורמן: ועכשיו?

<תניב רופא: עכשיו אנחנו בהתייצבות, אבל לעניין מה שעירא אמר שנתנו לכל מי שרוצה לקנות עד 300 ליטר – היינו חייבים לכבות את השריפה הזאת, ואז אמרנו שכל מי שכבר מבקש לא נגביל אותו ב-100,000 ליטר או ב-50,000 ליטר.

<תניב רופא: אם כבר יש ביקוש שיקנה.

<תניב רופא: כי רצינו להיפטר מ-12 מיליון האלה.

אבישי ברוורמן: ברור.

אבישי ברוורמן: הייתה פה תקופת מעבר של עודף היצע אדיר - - -

<חיים חייט: הם ייצרו אותו כי הם לא עשו מכרזה.

<חיים חייט: כמו שהם חילקו לגדולים מעל 700, והם קיבלו 50,000 ליטר חינם.

<חיים חייט: זה בהתנדבות.

<חיים חייט: את זה אף אחד לא מזכיר.

<תניב רופא: לא ביצענו את זה - - -

<חיים חייט: חבר הכנסת ברוורמן, אתה צריך להבין שלפני שנה הם חילקו לכל אלה שמעבר ל-700,000, 50,000 חינם.

<חיים חייט: נתנו מתנות, במקום לתת לקטנים לגדול.

אבישי ברוורמן: תניב, אני רוצה לשאול עוד שאלה: קודם כול לשאלה של עירא שאמר את זה בצורה מאוד ברורה שלא ייכנסו אנשים חדשים במערכת התמריצים הקיימת.

אבישי ברוורמן: לכן אנחנו נמצאים במצב שחלק מהחבר'ה פורשים.

אבישי ברוורמן: נכון שתהיה תשואה גדולה מאוד לגודל.

אבישי ברוורמן: מכיוון שאת יודעת שאני מאמין בחקלאות לא רק בטקסס בישראל, אלא שיהיו פה גם אנשים בגודל בינוני שמתפרנסים, אני קורא את פרק ב' לגבי המטרות של גביית המכסות וחלוקתן.

<איתי עצמון: מתוך התקנות שהוועדה דנה בהם.

אבישי ברוורמן: מתוך התקנות שכבר אושרו.

אבישי ברוורמן: בסעיף 2 אני רוצה שתעני לנו על הפירוש של צור ושל עירא שמדאיג אותי.

אבישי ברוורמן: בסעיף 2 כתוב: "מטרת קביעת המכסות וחלוקתן הוא חיזוק האוכלוסייה החקלאית באזורי הפריפריה ובמרחב הכפרי ושימור העיסוק בייצור החלב כעוגן כלכלי משמעותי בפיתוח המרחב הכפרי ככלל ובאזורי עדיפות לאומית בפרט".

אבישי ברוורמן: למה אני אומר את זה?

אבישי ברוורמן: כי הנושא הזה לא מדבר על החלק הראשון שהוא התשואה לגודל.

אבישי ברוורמן: חלק מזה הוא פה.

אבישי ברוורמן: הוא בא גם כן שיש לנו עוד מטרות.

אבישי ברוורמן: אבל השאלה היא האם בכניסה של אפס חדשים במצב הזה אנחנו הולכים לטקסס?

<תניב רופא: אני לא מדברת כאן כרגע על החדשים – אם תרצה, עוד דקה אני אדבר עליהם.

<תניב רופא: אני רוצה לדבר על הצורך שלנו ב-12 מיליון האלה לאפשר למי שרוצה לצאת, שייצא.

<תניב רופא: זה היה 12 מיליון ליטר נקודתיים שפעלנו שם שלא כפי שאנחנו פועלים בענף באופן כללי - -

אבישי ברוורמן: זה הבנתי כבר וקניתי.

<תניב רופא: - - אבל לצמצום פערים וכדומה – כל סימן א' עוסק בצמצום פערים.

<תניב רופא: אמרנו – לקטנים אנחנו נותנים 45,000 ליטר.

אבישי ברוורמן: לגבי תקופת המעבר הבנתי.

אבישי ברוורמן: נגמר.

<תניב רופא: אז זה היה רק נקודתי.

אבישי ברוורמן: השאלה שלי עכשיו - -

<תניב רופא: לגבי החדשים?

אבישי ברוורמן: הוא אומר לך ששיווי המשקל שהוא רואה שלא נכנס אף אחד.

אבישי ברוורמן: אז אני שואל, האם התהליך של 10-5 שנים קדימה במתווה לוקר, אולי יביא תשואה לגודל ולשותפים ולטייקונים שיקנו?

אבישי ברוורמן: ייתכן שאפילו חלק מזה יביא להורדת מחיר החלב.

אבישי ברוורמן: אבל אם הוא יחסל את רוב הרפתות המשפחתיות שאינן טייקונים?

אבישי ברוורמן: השאלה שלי לכם:

אבישי ברוורמן: אם את רוצה לצפות שייכנסו לכאן צעירים חדשים ויתפרנסו בכבוד – על מה מבוססת התחזית שלך?

אבישי ברוורמן: אני הבהרתי את השאלה שלי בצורה ברורה מפירוש צור?

<תניב רופא: כן.

<יואב צור: אני רוצה להוסיף – פה אצלך בוועדה דרשת ממועצת החלב לעשות את הסקר כדי לדעת מה קורה.

<יואב צור: תניב, בצדק, רוצה לדאוג לפורשים.

<יואב צור: לנשארים היא לא דואגת.

<יואב צור: זאת תהיה הוועדה הבאה – מה קרה לנשארים?

אבישי ברוורמן: מה שהוא אמר עכשיו זה משפט מאוד חשוב.

אבישי ברוורמן: שאלו אותי למה אני נאבק על תנובה.

אבישי ברוורמן: אני אמרתי האם היה איזה ירמיהו שבהספד ליהויקים הוא אמר: "אל תבכו למת, בכו בכה להולך".

אבישי ברוורמן: כי הוא כבר ראה מה שהולך להיות עם יהויקים.

אבישי ברוורמן: אני בוכה כבר על "טבע", לא על "תנובה".

<יואב צור: לנו אין מכסות ל-2019, רבותי.

אבישי ברוורמן: לכן השאלה לא לגבי הפורשים, אלא לגבי הנשארים.

אבישי ברוורמן: השאלה איפה נכנסים.

אבישי ברוורמן: תסבירי.

<תניב רופא: צריך לזכור שאלה שנשארים קיבלו מכסות ב- - - הם נשארים.

אבישי ברוורמן: דיברת אתי על כניסה של חדשים.

אבישי ברוורמן: שר החקלאות נלחם אתי על כניסה של חדשים.

אבישי ברוורמן: תנו לי תחזית ל-10-5 שנים הבאות, איזו כניסה של חדשים יש?

<תניב רופא: בשנים האחרונות מ-2008 אישרנו ל-11 מבקשים להיכנס.

<תניב רופא: הרימו את הנטל ארבעה או חמישה.

<תניב רופא: צריך לזכור שרפת זה אתגר גדול וגם תהליך ארוך ומתמשך.

אבישי ברוורמן: אני לא מבקר אותך, אני רק שואל אותך עם היושרה שלך – האם את רואה שאנחנו הולכים לקראת שיווי משקל שלא תהיה בו כניסה משמעותית של צעירים, ולכן אנחנו צריכים לחזות איך יהיה התהליך, אלא אם כן בני משפחה יישארו?

<תניב רופא: במתווה לוקר נקבע שכל התוספות ילכו לגדולים או למה שנציע עכשיו – שזה שיפור לדעתי – אבל אין כניסה של מכסות חדשות במשפחתי.

<תניב רופא: זה מה שאמר לוקר.

<תניב רופא: אז צריך להגיד ביושר שעד שנת 2016 אנחנו לא הולכים להכניס חדשים.

<קריאה: - - -

<תניב רופא: אני אמרתי את זה בכל הזדמנות.

אבישי ברוורמן: ומה קורה ב-2016?

אבישי ברוורמן: דני שיינבוים יבוא לראש ועדת הכלכלה הבא וידבר איתו?

<תניב רופא: יש פה קושי משום שאם לא נעמיד תקציבים לבניית רפתות חדשות הם לא יקומו כי העלות של בניית רפת - -

אבישי ברוורמן: זאת הנקודה העיקרית.

אבישי ברוורמן: אם לא יהיה הדבר הזה – שר החקלאות ושר האוצר מבינים את המשמעות?

<תניב רופא: אני חושבת שכן.

<תניב רופא: אני חושבת שהנושא הזה יצטרך להידון בשנת 2017.

<תניב רופא: כרגע זה לא על סדר היום שלהם משום שכפי שאמרתי, אנחנו עוסקים בהגדלת הקטנים.

<תניב רופא: אני מניחה שב-2016 נצטרך לדון בכך.

אבישי ברוורמן: מה שאני רוצה שיירשם בפרוטוקול שאם לא תהיה מדיניות חקלאית בנושא הזה שנותנת תקציבים מהממשלה לאנשים בעזרה לדברים האלה אנחנו נהיה טקסס, כמו שרוב החברים פה אמרו.

אבישי ברוורמן: זה ברור, וזה רשום על הקיר.

אבישי ברוורמן: יש אנשים שרוצים פה את טקסס.

אבישי ברוורמן: יש אנשים שרוצים שתהיה מדינה של אקזיט שכמה טייקונים יעלו, ואולי הם יורידו קצת מחירים.

<קריאה: ברשותך, אדוני, זה קשור גם לשותפויות.

<קריאה: זה קשור לשותפות ענק – אגודה או שותפות.

<קריאות: - - -

<רחמים אליהו: יואב, במקום שלוש פעמים, פעם אני.

<יואב צור: בבקשה.

<יואב צור: בשנים האחרונות חולקו מכסות גדולות מאוד, ואלה שקיבלו אותם לא מייצרים אותם בפועל.

<יואב צור: הם נתנו אותם לגורם אחר שייצר - -

<קריאה: אומנה.

אבישי ברוורמן: רחמים, אני רוצה לדבר על הדברים בהבנתי.

אבישי ברוורמן: אנחנו הלוא לא רוצים את השותפים הפיקטיביים.

אבישי ברוורמן: רחמים אומר שדה-פקטו יש תהליכים שאנשים בעצם קיבלו את המכסה, העבירו אותה למישהו אחר, ובכלל לא מתעסקים - -

<חיים חייט: תחת פטנט של אומנה.

<חיים חייט: אומנה זמנית של שנתיים-שלוש-ארבע.

אבישי ברוורמן: שייקה, בבקשה.

<שייקה דרורי: התשובה היא מאוד פשוטה – לא היו דברים מעולם.

<שייקה דרורי: מי שמקבל זכות למכסה יש לו שלבים.

<שייקה דרורי: בשלב הראשון יש לו 500,000 ליטר, והוא מקבל 125,000 ליטר לאומנה.

<שייקה דרורי: יש לפחות ארבעה כאלה שהתחילו ולא עמדו - -

אבישי ברוורמן: מהו לוח הזמנים?

אבישי ברוורמן: מתי אתה בוחן אותם?

<שייקה דרורי: תוך שלוש-ארבע שנים הם חייבים לבנות - -

אבישי ברוורמן: ואם הם לא עושים את זה, מה אתה עושה?

<שייקה דרורי: כפי שאמרתי הם קיבלו זכות למכסה, הם לא קיבלו מכסה.

אבישי ברוורמן: ואתה בוחן אותם.

<שייקה דרורי: לכן גם ביטלנו להם את העונה.

<שייקה דרורי: עכשיו הם בבית-משפט נגדנו בעניין הזה.

אבישי ברוורמן: תודה.

<קריאה: - - - אין להם סיכוי.

<קריאה: אני מכיר את הרפתות האלה.

אבישי ברוורמן: יאיר, בבקשה.

<יאיר בר עזר: יש לנו אחריות לספק חלב, ויש לי הרבה שיחות עם שייקה כמעט כל בוקר.

אבישי ברוורמן: אתה מנשק את האישה בבוקר, ואחר כך מרים טלפון לשייקה.

<יאיר בר עזר: קודם כול אני מתפלל.

<שייקה דרורי: לפעמים הוא עושה הפוך.

<יאיר בר עזר: לפעמים הוא לא עונה אז גם ב-22:00 הוא מקבל את הטלפון וגם תניב רופא.

<יאיר בר עזר: כל 12 מיליון ליטר לא היו צריכים לחלק אותם בצורה הזאת כי אם אנחנו עומדים עם חבל על הצוואר של הפורשים מועצת החלב הייתה צריכה לממן מהקופה שלה את הכסף, לחלק אותו ליצרנים שרוצים לייצר ולא לתת בונוס של 3 מיליון ליטר על חשבון כל שאר היצרנים.

<יאיר בר עזר: דרך הכסף הזה הייתה גובה 30-20 אגורות תוך 3 שנים הייתה מחזירה את הכסף לקופה.

<יאיר בר עזר: אז יש דרכים אחרות ולא בצורה מהירה כאילו מישהו לוחץ עלינו.

<יאיר בר עזר: אף אחד לא יורד פה, הסורים לא על הגבול.

<יאיר בר עזר: כל החלטה פה של הצוות הבכיר הזה – בסוף אנחנו משלמים עליה.

<יאיר בר עזר: לנו יש אחריות לספק חלב ולעשות את כל המכסה של כל אלה שהם באי ביצוע, של כל הדברים שלא מגלים לנו אותם תמיד על השולחן.

<יאיר בר עזר: יש פה אנשים שקיבלו 60,000 שקל קנסות על חלב חריג כשהחלב הזה הוא באבטלה מובנית.

<יאיר בר עזר: מישהו פרש, ואחר צריך לייצר את המכסה, ולכן מישהו צריך לייצר אותה.

<יאיר בר עזר: על זה אנחנו משלמים היום קנסות, וזה לא מעניין אף אחד כי לנו יש אחריות.

<יאיר בר עזר: כל החברים לא יושבים פה מתוך חוסר אחריות או חוסר אכפתיות.

<יאיר בר עזר: הם יכלו להיות בבית כמו כל שאר אלה שקיבלו.

<יאיר בר עזר: יש פה אנשים שבאו לפה כי יש להם אחריות לענף.

<יאיר בר עזר: ואף צעיר לא יכול להיכנס לענף הזה - -

אבישי ברוורמן: אני חייב להתקדם, חבר'ה.

<יואב צור: אבל אי אפשר לעבור לסדר היום על מה שקורה.

אבישי ברוורמן: אמרתי לכם, יש רק פתרון אחד: משרד האוצר ומשרד החקלאות – שיסתכלו עם תקציבים קדימה.

אבישי ברוורמן: אני לא יכול לפתור את זה בתקנות האלה עכשיו.

<יואב צור: אצלך בוועדה בישיבה הראשונה בנושא הזה חברי הוועדה דרשו לעשות סקר ל-2014.

<יואב צור: אני אומר לך שלא קיבלו את הבקשה שלך כמו שלא קיבלו את הבקשות שלנו.

<יואב צור: תראה מה קרה – הציבו לנו למטרה לעזור למשקים הקטנים להגיע ל-700,000 ליטר; נמכרו להם עד היום 95,000; לגדולים ניתנו מתנה 50,000, וזה נקרא סגירת פערים.

<יואב צור: לגדולים גם נתנו לקנות במחיר מסובסד מהחלב שלנו.

<יואב צור: וכל זה בלי להביא את זה הנה.

אבישי ברוורמן: המצב מדאיג גם אותי.

אבישי ברוורמן: לגבי הבקשה של הסקר, אני אקבל תשובה?

<תניב רופא: הסקר שביקשת כשדיברנו על מחיר המטרה?

אבישי ברוורמן: כן.

<תניב רופא: בסופו של דבר החלטנו לעשות מדגם חודשי בשני אלמנטים - -

<יואב צור: קוראים לזה "ספונצ'יק".

אבישי ברוורמן: יואב, תאמין לי.

<תניב רופא: - - אחד על השינוי במספר ימי האשראי; שנית, אחוז ההוצאה על מזון ביחס למחיר המטרה.

<תניב רופא: לפני כשבועיים קיבלנו מלירון - - - ראשונים משנת 2013.

אבישי ברוורמן: מתי אני מקבל את זה, לפני פסח?

<תניב רופא: - - - נעביר לך - - -

<קריאה: זה לא סקר.

אבישי ברוורמן: עם - - -

<תניב רופא: בסדר.

<תניב רופא: אני אשלח לך במייל.

<חיים חייט: אבל זה לא סקר, זאת עבודה בעיניים.

<תניב רופא: זה לא הסקר שהיה כי החלטת הממשלה הייתה שלא יהיה סקר.

<קריאה: היא עובדת עליך בעיניים במקרה הזה.

אבישי ברוורמן: רבותי, צריך להבדיל בין יקר לבין זולל.

אבישי ברוורמן: יש פה דברים מרכזיים לגבי מדיניות מדינת ישראל בהרבה תחומים.

אבישי ברוורמן: אמרתי לכם: "מעי מעי אוחילה קירות לבי" לגבי ממשלת ישראל.

אבישי ברוורמן: זאת לא הממשלה הזאת, זה כבר הרבה זמן – איך הם מתייחסים גם לנושא החקלאי בישראל, גם לנושא התעשייה בישראל – יש לי בעיות.

אבישי ברוורמן: אני יושב פה סביב השולחן הזה במטרה לעשות את המקסימום במגבלות שלי בנושא הספציפי הזה.

אבישי ברוורמן: לכן אני רוצה לגמור עכשיו כדי לשחרר את המכסות שילכו עכשיו עד 30 מיליון.

אבישי ברוורמן: אנחנו נתכנס בעוד שלושה שבועות לאחר שמצאנו את הפשרה שלכם עם מאיר צור, ונמשיך להיאבק יחד לעתיד מדינת ישראל כדי שנלך בכל זאת בדרך הישר ולא בדרך עקלקלות.

<חיים חייט: אני יכול להגיד כמה מילים?

אבישי ברוורמן: לא.

<אפרת אביאני: אני ממשיכה בהקראה.

<אפרת אביאני: (הקראה):

<איתי עצמון: מדוע נקבתם בטווח הזה?

<תניב רופא: זה עוד משהו שאולי החסרתי בתיאור הראשון.

<תניב רופא: כשבן אדם אומר שהוא רוצה לקנות אז הוא אומר איזה נתח הוא רוצה לקנות, ואז אנחנו נותנים לו טווח של בין 10,000 ל-150,000 ליטר כדי להגיד כמה הוא רוצה.

<תניב רופא: כך נוצר לנו הביקוש.

<תניב רופא: ההיצע, אמרתי איך הוא נוצר לנו.

<תניב רופא: כאן זה מתאר את הביקוש.

אבישי ברוורמן: אני יכול לאשר את זה.

אבישי ברוורמן: אני מצביע ומאשר את סעיפים קטנים (1), (2), (3).

אבישי ברוורמן: בעד סעיפים (1), (2), (3) – פה-אחד

אבישי ברוורמן: נמנעים – אין

אבישי ברוורמן: סעיפים (1)-(3) אושרו.

אבישי ברוורמן: סעיף (4), בבקשה לקרוא.

<אפרת אביאני: (הקראה): סיימתי להקריא את כל תהליך עדכון המכסה.

<אפרת אביאני: תניב, תסבירי את זה.

<תניב רופא: זה מה שהסברתי בהתחלה.

אבישי ברוורמן: זה הסבר של היצע וביקוש.

אבישי ברוורמן: קיבלתי.

אבישי ברוורמן: מצביעים.

אבישי ברוורמן: בעד סעיפים (4)-(7) – פה-אחד

אבישי ברוורמן: נמנעים – אין

אבישי ברוורמן: סעיפים (4)-(7) אושרו.

<אפרת אביאני: (הקראה):

אבישי ברוורמן: תודה.

אבישי ברוורמן: הערה של עורך דין איתי עצמון.

אבישי ברוורמן: בבקשה.

<איתי עצמון: יש לי הערה לגבי הביטוי "ותחליט בהודעה".

<איתי עצמון: מה זה אומר?

אבישי ברוורמן: היא תחליט, והיא תודיע.

<אפרת אביאני: היא בעצם לא מחליטה, המנגנון מחליט.

אבישי ברוורמן: היא רק מודיעה.

<איתי עצמון: היא בעצם מודיעה על היקף מנות המכסה המועברות לפי תקנות אלה.

<איתי עצמון: כלומר לפי כל המנגנון שאתם תיארתם פה עכשיו.

<אפרת אביאני: כן.

אבישי ברוורמן: מאשרים עם התיקון של עצמון.

אבישי ברוורמן: בעד סעיף 18 – פה-אחד

אבישי ברוורמן: נמנעים – אין

אבישי ברוורמן: סעיף 18 אושר עם התיקון של עצמון.

אבישי ברוורמן: סעיף 19, בבקשה.

<אפרת אביאני: (הקראה):

אבישי ברוורמן: ברור.

אבישי ברוורמן: אני מצביע ומאשר.

אבישי ברוורמן: בעד סעיף 19 – פה-אחד

אבישי ברוורמן: נמנעים – אין

אבישי ברוורמן: סעיף 19 אושר.

אבישי ברוורמן: סעיף 20, בבקשה.

אבישי ברוורמן: הוראות כלליות לעניין העברת המכסות.

<אפרת אביאני: (הקראה):

אבישי ברוורמן: הערה של מר עצמון.

<איתי עצמון: יש לי שתי הערות קצרות.

<איתי עצמון: בתקנה משנה (ב) כתוב: "על אף האמור בתקנה משנה (א) בשנה שבה התבצעה העברת מנת המכסה תהווה תוספת המכסה חלק יחסי ממכסתו לפי מספר הרבעונים".

<איתי עצמון: אני מניח שזה נכון כל עוד לא מדובר על תחילת השנה.

<אפרת אביאני: נכון.

<אפרת אביאני: אם זה בתחילת השנה אז החלק היחסי - -

<קריאות: - - -

<איתי עצמון: אני חושב שצריך להבהיר את זה.

<איתי עצמון: השאלה השנייה לגבי תקנה משנה (ג).

<איתי עצמון: קודם כול נקבע כאן כלל מאוד נוקשה של אי זכאות להעביר לאחר במשך חמש שנים.

<איתי עצמון: רציתי לשמוע הסבר.

<איתי עצמון: שנית, כתוב כאן "יצרן מקבל שקיבל מכסה לפי סימן א' לא יהיה זכאי להעבירה".

<איתי עצמון: האם מדובר על מכסה או על מנת מכסה?

<אפרת אביאני: זאת מנת מכסה, כמובן.

<איתי עצמון: אז צריך לתקן.

<אפרת אביאני: נתקן.

<אפרת אביאני: לגבי האיסור על העברה לאחר צריך לזכור שלפי סימן א' יצרן שקיבל מנת מכסה קיבל אותה בתמורה של 0.2 שקל לליטר.

<אפרת אביאני: אנחנו לא רוצים שבשנה שלאחר מכן הוא ימכור את זה ב-2.4 או ב-2.3.

<שייקה דרורי: אנחנו גם לא רוצים שייווצר מצב שמישהו שירצה לפרוש יתחיל לקנות בשביל למכור ביוקר.

אבישי ברוורמן: אתה לא רוצה commodities market של שיקגו בסחר של מכסות.

אבישי ברוורמן: אם כך אני מאשר את זה עם התיקון.

אבישי ברוורמן: בעד סעיף 20 – פה-אחד

אבישי ברוורמן: נמנעים – אין

אבישי ברוורמן: סעיף 20 אושר עם התיקון.

אבישי ברוורמן: סימן ד': חלוקת היקף הייצור הכולל בענף חלב הבקר בשנת 2014.

אבישי ברוורמן: עכשיו אנחנו באים לחלק.

<יואב צור: אחרי שכבר לקחו לנו בשביל לחלק לאחרים מתנה.

אבישי ברוורמן: יואב, מה נעשה?

אבישי ברוורמן: אתה ואני עוד נישאר פה אחרונים כדי להילחם.

<יואב צור: אנחנו נישאר בענף הרפת, וכל מי שלא שייך ילך.

<יואב צור: אתה יודע את זה.

אבישי ברוורמן: כשאני אלך מפה, אתה תעסיק אותי?

אבישי ברוורמן: מבטיח?

<יואב צור: אני אעסיק אותך.

<אפרת אביאני: (הקראה):

<איתי עצמון: זה לא רק החומה הסינית.

<ישראל בלוך: לא הייצור בפועל ב-2013.

אבישי ברוורמן: מי אדוני?

<אפרת אביאני: לא אמרתי ייצור בפועל, אמרתי היקף הייצור הכולל.

אבישי ברוורמן: ייצור, לא איסור.

<ישראל בלוך: אבל אנחנו מדברים על היקף מכסות ולא על היקף ייצור.

<ישראל בלוך: המושבים ב-2013 לא הגיעו למכסתם, הקיבוצים חרגו ממכסתם, והחומה הסינית לא נשמרת.

<ישראל בלוך: לכן אנחנו דורשים שיהיה כתוב "מכסות".

<קריאה: צודק.

אבישי ברוורמן: עכשיו יש דיונים מעניינים.

<אפרת אביאני: מדברים על היקף הייצור שקבע השר.

<אפרת אביאני: זה ההיקף הרשום, לא ההיקף - - -

<קריאות: למה לא לכתוב "מכסות"?

<אפרת אביאני: זה מה שכתוב.

<ישראל בלוך: שיהיה רשום ברור.

<אפרת אביאני: כתוב ברור.

<איתי עצמון: יש הגדרה להיקף הייצור הכולל.

<קריאות: - - -

אבישי ברוורמן: קודם כול מה שאמר מר בלוך זאת הכוונה.

אבישי ברוורמן: עכשיו איתי הולך לתלות את זה באילן גדול אחר כדי שיהיה ברור שמה שבלוך אמר זה מה שכתוב כאן.

<איתי עצמון: אדוני, תקנה 1 שעניינה הגדרות הוועדה אישרה הגדרה להיקף הייצור הכולל, ואני קורא: "היקף הייצור הכולל לחלב בקר שקבע שר החקלאות לשנה מסוימת לפי סעיף 4 לחוק".

<איתי עצמון: כל שנה, לפי סעיף 4 לחוק, נקבע היקף הייצור הכולל בצו – צו תכנון משק החלב (היקף ייצור כולל).

<איתי עצמון: לזאת הכוונה.

אבישי ברוורמן: זאת כוונת ישראל בלוך.

אבישי ברוורמן: תודה רבה.

<ישראל בלוך: זה לא הייצור בפועל.

<איתי עצמון: לא, ממש לא.

אבישי ברוורמן: ישראל, שלוש פעמים נתנו לך גיבוי בפרוטוקול.

<איתי עצמון: זה היקף שנקבע בצו שמפורסם ברשומות.

<ישראל בלוך: אני שומר את הפרוטוקול הזה במסגרת.

אבישי ברוורמן: אני מצביע ומאשר.

אבישי ברוורמן: בעד סעיף 21 – פה-אחד

אבישי ברוורמן: נמנעים – אין

אבישי ברוורמן: סעיף 21 אושר.

<אפרת אביאני: (הקראה):

<חיים חייט: מה זה יצרן קטן?

<אפרת אביאני: הגדרנו קודם מה זה יצרן קטן.

אבישי ברוורמן: עיגלת למטה.

<אפרת אביאני: עיגלתי למטה.

<אפרת אביאני: זה לפי מספרים מעודכנים שקיבלתי ממועצת החלב.

אבישי ברוורמן: 14,000 במקום 12,630, ו-5,000 במקום 5,130.

<אפרת אביאני: למעלה במקום 20,100, 20,000 עגול.

<אפרת אביאני: מכיוון ששכחנו סוג מסוים של יצרן במגזר המושבי – אותם יצרנים יחידים שמייצרים במסגרת אגודה שיתופית, אותם אלה שהוקמו לפני תחילתו של החוק – יש החלטה עקרונית של ועדת המכסות לגביהם, ואנחנו רוצים לעגן אותה בתקנות.

אבישי ברוורמן: איפה להוסיף את זה?

<אפרת אביאני: אני מקריאה.

<אפרת אביאני: זה יהיה פסקה (3) בתקנת משנה (ג): "לכל יצרן יחיד שהוא אגודה שיתופית שחברים בה עד שבעה חברים שהם יחידים, 15,000 ליטר".

<אפרת אביאני: זה בעצם פי שלושה מ-5,000.

<איתי עצמון: ונקבעה לה מכסה לפני תחילת החוק.

<אפרת אביאני: כולם זה כאלה שנקבעו להם מכסה.

<יואב צור: למה כל כך מעט לאגודה הזאת?

<יואב צור: הם בעונש?

<אפרת אביאני: אלה הכללים שקבעו בוועדת המכסות, וחשוב שהם יעוגנו בתקנות כי זה - - -

אבישי ברוורמן: ישראל בלוך נתן הערה טובה, ואולי הפעם יעיר עוד הערה טובה.

<ישראל בלוך: אני כתבתי את זה אז אני אקריא:

<ישראל בלוך: אני מבקש להפנות את תשומת לבך לסעיף 22(ג) ולבצע בו תיקון לנוסח המוצע, ובכך לעשות צדק עם כ-80 רפתנים מושביים ולמנוע עיוות מיותר בתקנות לחלוקת מכסות חלב ב-2014.

<ישראל בלוך: בסעיף זה "יצרן קטן" ייחשב יצרן שלא קיבל תוספת בחלוקת תוספת המכסות לשנת 2013 המדוברת.

<ישראל בלוך: שם חולקה כל המכסה ל-150 רפתנים גדולים.

<ישראל בלוך: לגופו של עניין, בינואר 2013 חילקה שרת החקלאות תוספת מכסת חלב.

<ישראל בלוך: בחלוקה זאת - -

אבישי ברוורמן: שאלנו אם היו נוקדים פה.

אבישי ברוורמן: הייתה נוקדת פה.

אבישי ברוורמן: לא היו לכם בעיות בכלל.

<חיים חייט: כל הבעיות היו שם.

<חיים חייט: הנוקדים ידעו לטפל בבעיות שלהם יופי.

אבישי ברוורמן: אני אומר את זה בהומור, לא לפגוע במישהו.

אבישי ברוורמן: רק כדי להרגיע פה.

<חיים חייט: אני לא פוגע, להפך, אני מעודד.

<ישראל בלוך: בחלוקה זאת התחלקה כל תוספת המכסה של המגזר המושבי רק לכ-150 רפתות מושביות שמכסתן מעל 700,000.

<ישראל בלוך: עמדת הארגון היציג וכל הגורמים המקצועיים הייתה שנכון לחלק את תוספת המכסה במגזר המושבי בחלוקה שווה בין כלל היצרנים.

<ישראל בלוך: תנועת המושבים ורפתנים הגישו בג"ץ נגד שרת החקלאות בתואנה שהמכסה חולקה שלא כדין.

<ישראל בלוך: אנחנו רואים פה שלא היו שינויי חקיקה.

<ישראל בלוך: מתווה לוקר בעת ההיא לא קיבל תוקף בהחלטות חוקתיות, ובין השאר נדרש אישור של ועדת הכלכלה לחלוקה כזאת.

<ישראל בלוך: בג"ץ בתום הדיון שלח את הצדדים לדבר, ואכן בהסכמה מחלקים את תוספת המכסה ל-2014 בצורה שמתקנת – מתחשבנת – עם החלוקה של 2013.

<ישראל בלוך: בחלוקה המוצעת יוצא שכ-80 רפתנים לא קיבלו מכסה ב-2013 – הם לא היו חלק מהחלוקה כי היו קטנים – ולא יקבלו גם עכשיו מכסה כי הם גדולים.

<ישראל בלוך: זאת משום שרכשו מכסה ועברו את ה-700.

<ישראל בלוך: במהלך מתווה לוקר היצרנים שבין 650,000 ל-700,000 ליטר גדלו ב-50,000 ליטר, ועברו את ה-700, והטווח הזה יוצר עיוות מכאלה שקיבלו תוספת של 25 ואחרים.

<ישראל בלוך: זה יוצא שהם עברו מגדולים לקטנים - -

אבישי ברוורמן: בנושא הזה גם כשעושים מסים תמיד כשחותכים באיזה מקום יש עיוותים בשוליים.

אבישי ברוורמן: אי אפשר.

אבישי ברוורמן: בלי פצועים זה לא עובר.

<ישראל בלוך: התיקון המוצע לעיל מאפשר גם לקבוצה הזאת של היצרנים לקבל את התוספת שניתנת למי שקיבל מכסה.

אבישי ברוורמן: מה אתה מציע, ישראל?

<ישראל בלוך: אני מציע שההגדרה של יצרן קטן לצורך הסעיף הזה תהיה "יצרן קטן ייחשב יצרן שלא קיבל תוספת בחלוקת תוספת המכסה של 2013".

אבישי ברוורמן: תניב, יש בזה קצת היגיון.

<תניב רופא: מה שכתוב כאן בתקנות גיבשנו יחד עם הארגון היציג.

<תניב רופא: הארגון היציג אמר לנו – זה מה שאני רוצה.

אבישי ברוורמן: השאלה שלי היא אחרת, לא התהליך.

<תניב רופא: שנית, אנחנו מסתכלים עכשיו על גודל של רפת.

<תניב רופא: כשיש לי רפת קטנה היא מקבלת לפי יצרן קטן; כשיש לי רפת גדולה היא מקבלת לפי יצרן גדול.

<תניב רופא: אני לא אתחשבן עכשיו מה קרה ב-2012 ומה קרה ב-2013.

אבישי ברוורמן: למה לא?

<קריאה: כשיש עיוות כל כך גדול צריך להתחשבן.

אבישי ברוורמן: יש לי רק שאלה אחת בשביל הבנה, אני לא מתווכח.

אבישי ברוורמן: נניח שהיינו מקבלים את תיקון בלוך, מה המשמעות שלו?

אבישי ברוורמן: לכמה אנשים הוא עוזר וכמה זה משנה?

<אפרת אביאני: זה ירד מאחרים.

אבישי ברוורמן: אבל האם זה תיקון פרוגרסיבי?

אבישי ברוורמן: האם זה עוזר יותר לחלשים על חשבון החזקים?

<תניב רופא: לא, היום הם כבר חזקים.

<תניב רופא: היום הם כבר מעל 700.

<תניב רופא: מה יהיה?

<תניב רופא: יהיו לי יותר רפתות שאני אגיד שהן קטנות - -

אבישי ברוורמן: אז את אומרת שעכשיו רטרואקטיבית זה כבר מאוחר מדי.

<תניב רופא: לא אמרתי שזה מאוחר מדי כי עוד לא חילקנו.

<תניב רופא: עכשיו אנחנו עושים את זה.

<תניב רופא: דווקא חיכינו להחלטה.

<תניב רופא: אבל צריך להבין שאם אנחנו מגדירים אוכלוסייה יותר גדולה של רפתות קטנות אני לא אוכל לתת לרפתות הקטנות 14,000, אלא אני אתן - - -

אבישי ברוורמן: יש פה רק דבר אחד.

אבישי ברוורמן: מה שהוא אמר, ואת אומרת – זה החיים.

אבישי ברוורמן: הוא אמר, לפני זה הם היו קטנים מדי, ועכשיו הם גדולים מדי.

אבישי ברוורמן: זה כמו שהסברתי שבחלוקת מסים למדרגות לפעמים נופלים.

אבישי ברוורמן: אבל כרגע זה דה-פקטו, הוא כבר גדול, אנחנו רוצים לעזור לקטנים.

אבישי ברוורמן: אז אלה שהיו קטנים וגם גדלו ולא קיבלו – יחיו עם זה.

<תניב רופא: נכון.

<יואב צור: שורש הרע בחלוקת 50,000 - - - ללא דין ולא דיין.

<קריאות: אנחנו בעד יושר.

<קריאה: יש פה כל חתך המכסות בין הרפתנים, ולא תהיה שום פגיעה באף אחד כי כולם יסכימו.

<קריאות: - - -

אבישי ברוורמן: שמשון, אתה מבין, כל מי שמתבטא חושב ששומעים אותו.

אבישי ברוורמן: אבל אם אתה היית מקשיב - - -

<אופי רייך: אני מבקש להעיר את הדבר הבא:

<אופי רייך: בשנת 2013 בלי שזה היה בתקנות נעשה מהלך שרפתות גדולות לעבור את מנגנון התקנות המפורט שעוברים היום כמו שצריך, הוסיפו לגדולים 50,000 ליטר בלי מכירה, ולקטנים לא הוסיפו.

<אופי רייך: השנה אמרו, נעשה תיקון, ניתן יותר לקטנים.

<אופי רייך: מה קרה?

<אופי רייך: ההוא שקנה ועבר מ-670 - -

אבישי ברוורמן: אבל ישראל הסביר את זה כרגע.

<אופי רייך: כן, אבל הנקודה של ה-50,000 שניתנו שזה היה בלי תקנות – אם כבר עושים פעם אחת תקנות צריך לעשות.

<אופי רייך: זה לא כמו מהלך רגיל שהכול הולך.

אבישי ברוורמן: מה אתה מציע?

<אופי רייך: הפעם לא יקרה כלום אם במקום 14,000 יקבלו 13,000.

<אופי רייך: באותה הזדמנות לאותם אנשים שמרגישים - -

אבישי ברוורמן: ייתנו להם פיצוי מסוים.

<אופי רייך: בדיוק.

אבישי ברוורמן: הבנו.

אבישי ברוורמן: אז אנחנו מדברים על אלה שהפכו מקטנים לגדולים ולא קיבלו פה, ניתן להם בכל זאת איזשהו צ'ופר מכיוון שלא נפלו בקטגוריה הזאת.

<אופי רייך: נכון.

<אופי רייך: כי זה לא היה בתקנות.

אבישי ברוורמן: יש מישהו שמתנגד לזה?

<צביקה ורפל: אני יצרן קטן בהגדרה, אבל יחד עם זה אני חושב שלא יהיה צודק לא לתת לאנשים האלה את תוספת המכסה למרות שאני עלול להיפגע מזה בכך וכך ליטרים.

<צביקה ורפל: בסך הכול אי אפשר לנתח משק חזק על-פי כמות המכסה שלו.

<צביקה ורפל: משק חזק זה משק שיש לו יותר כסף, ומשק חלש זה משק שיש לו פחות.

אבישי ברוורמן: אז אתה תומך.

<צביקה ורפל: תומך חד-משמעית ביצרן קטן.

אבישי ברוורמן: תודה.

אבישי ברוורמן: אני רוצה לשמוע עמדות של אנשים שהם קטנים או יותר גדולים כי הייתה פה הגדרה של ישראל בלוך שכרגע יש לה גיבוי מסוים בשולחן.

אבישי ברוורמן: אני רוצה לשמוע מי מתנגד לה.

אבישי ברוורמן: אדוני, בבקשה.

<רני כץ: אני רני כץ מבאר-טוביה.

<רני כץ: אני רוצה לשאול את תניב האם 3 מיליון שקלים שהיו מקור תקציבי למסלול ב' נוצלו כולם?

<רני כץ: אני שואל האם הם נוצלו כי בפועל כבר נמכרו כ-11 מיליון.

<תניב רופא: כן, חילקנו את זה.

אבישי ברוורמן: עירא, מה דעתך?

<שמשון תנחלסון: אנחנו יצרנים קטנים, ואנחנו מוכנים למה שצביקה ורפל אמר.

אבישי ברוורמן: עירא, מה אתה אומר?

<עירא גור אריה: לידיעתך, חלק מאלה שפרשו, מה ששבר אותם זאת המנה שהוא הזכיר של 50,000.

<עירא גור אריה: הם מהיצרנים הטובים ביותר, וזה שבר אותם.

<עירא גור אריה: לדעתי, הגוף כאן צריך לתקן את זה.

אבישי ברוורמן: לכן אתה בעצם תומך בזה גם.

אבישי ברוורמן: מי עוד?

<קריאה: כולנו תומכים.

אבישי ברוורמן: חיים, יש לך משהו להוסיף או לא?

<חיים חייט: אני קודם כול תומך בזה כי המשק המשפחתי הקטן צריך להישמר וצריך להתקדם.

אבישי ברוורמן: אבל בעניין ה-700.

<חיים חייט: אלה של ה-700 היו קטנים ונפגעו באיזשהו שלב, רק שהמקרה הזה הוא לא הפעם הראשונה שזה קרה.

<חיים חייט: גם בעבר רפתנים קנו בכסף פרטי שלהם מכסות במאות אלפי שקלים, והם עברו את המחסום וגדלו.

<חיים חייט: כשהם גדלו לא נגעו להם - - -

אבישי ברוורמן: חיים, אני לא יכול לתקן את כל העיוותים - -

<חיים חייט: ברור, אני לא מבקש שתתקן, אבל עכשיו אפשר לתקן - - -

אבישי ברוורמן: מקובל.

<קריאות: - - -

אבישי ברוורמן: אני מבקש מתניב שתגיב, ואני רוצה להגיד שברוח הדברים אפשר לעשות פה תיקון קטן.

אבישי ברוורמן: לא יהיה פה פשע גדול או חלוקה לא גדולה.

<קריאות: - - -

<אפרת אביאני: יש פה מהלך שהתחיל בלוקר, ובסופו של דבר יש לו מטרה.

<אפרת אביאני: אנחנו מנסים ללכת בתוך המהלך הזה בצורה עקבית ולא ללכת צעד קדימה ואחד הצדה, אחד אחורה.

אבישי ברוורמן: אני רוצה לשאול אותך שאלה: מהלך לוקר הולך.

אבישי ברוורמן: האם את חושבת שהתייחסות אולי להרגשה של צדק שכל החברים הקטנים והגדולים יותר כאן מביעים – האם שינוי קטן פה ישפיע על הכיוון של לוקר?

אבישי ברוורמן: לא.

<אפרת אביאני: אני מדברת פה מנקודת מבט משפטית כיועצת משפטית ולא מעבר.

<רחמים אליהו: איפה היו היועצים המשפטיים שהלכו - - -

אבישי ברוורמן: רחמים, אתם שמעתם את רוח הדברים שלי.

אבישי ברוורמן: אני רוצה להתקדם בכיוון של בלוך, אבל אני רוצה לשמוע אנשים שאני מכבד פה כדי שאני אחליט.

<אפרת אביאני: השיקול של הצדק הוא מובן, והוא אנושי, אבל יש פה מהלך של התייעלות.

<אפרת אביאני: באמת בצורה שחותכת בבשר החי וכואבת נעשה פה מהלך והושקעו כספים גדולים מאוד כדי לדחוף את כולם מעל ה-700 - -

אבישי ברוורמן: זה קיבלתי.

<אפרת אביאני: עכשיו אנחנו מנסים גם בתקנות האלה להמשיך את העידוד של הקטנים בצורה הדיפרנציאלית הזאת.

אבישי ברוורמן: עכשיו השאלה שלי היא כמותית.

אבישי ברוורמן: את יודעת למה ירושלים נחרבה לפני 2,000 שנה?

אבישי ברוורמן: היא נחרבה בגלל המשפט – שאנשים דקדקו ולא היה שם רחמים ולא היה צדק.

אבישי ברוורמן: היה משפט.

<איתי עצמון: גם על שנאת חינם.

אבישי ברוורמן: לא רק שנאת חינם.

אבישי ברוורמן: הלכו על שטויות.

<יואב צור: - - - חילקו חלב ולא משפט.

אבישי ברוורמן: לכן השאלה שלי היא האם מתווה לוקר שהולך להתייעלות עם הרגשה של צדק שנמצאת כאן בחבורה שיהיה פה שינוי, זה ישנה את תהליך ההתייעלות?

אבישי ברוורמן: אני לא רואה פה שום שינוי משמעותי שיקרה; אלא אם כן ד"ר רופא שאמונה עלי גם במכרזים הולנדיים וגם במכרזים שאינם הולנדיים, תגיד לי שיש פה דבר שעוקר הרים.

<תניב רופא: אני אתייחס.

<תניב רופא: את הפנייה הזאת קיבלתי היום ב-9:00 בבוקר.

<תניב רופא: אני לא יודעת מי פה יודע להגיד מה התוצאות שלה.

<תניב רופא: ועדת המכסות לא עשתה את החשבון, ולכן היא לא יכולה לדעת - -

אבישי ברוורמן: אם את לא רוצה שאני אצביע על זה - -

<תניב רופא: לא, אתה חייב להצביע על הכול היום.

אבישי ברוורמן: מה את מציעה לי?

אבישי ברוורמן: 10 דקות הפסקה.

<תניב רופא: רגע, עוד לא הפסקה.

אבישי ברוורמן: אני רוצה לשחרר את המכסות.

<תניב רופא: גם אנחנו רוצים, אבל בכל זאת אגיד את ההתייחסות שלי.

<תניב רופא: קודם כול אנחנו בדיאלוג מאוד צפוף וצמוד עם הארגון היציג ועם מאיר צור.

<תניב רופא: אנחנו הגענו לפשרה הזאת שכתובה כאן יחד עם מאיר צור.

<תניב רופא: ב-2013 חילקנו 50,000 לגדולים חינם כי זה מה שכל מי שחתם על לוקר חתם, כולל הארגון היציג.

<תניב רופא: היה כתוב שם שהגידול הטבעי ילך לגדולים, והניוד ילך לקטנים.

<תניב רופא: התוצאה של זה הייתה שהקטנים גדלו ב-90,000, והגדולים קיבלו 50,000.

<תניב רופא: אני באופן אישי, וגם הצוות שעובד יחד אתי לא אהבנו את זה, אבל אלה היו הפשרות שהגענו אליהם בלוקר.

<תניב רופא: אחרי שעשינו את זה בתחילת 13' - ולוקר היה באוקטובר 12' ולא היה הרבה זמן – היינו חייבים לחלק את המכסה – הגענו ל-14'.

<תניב רופא: יצרנו יחד עם הארגון היציג ויחד עם מאיר צור שהגיש את הבג"ץ לפשרה הזאת שזה אומר ש-85% מהגידול הטבעי אנחנו נותנים לקטנים, ו-15% לגדולים.

<תניב רופא: אנחנו יחד עם מאיר צור מנסים לעשות את זה גם ב-15' ו-16', וכבר הצלחנו.

<תניב רופא: היה קשה מול האוצר, אבל הצלחנו.

אבישי ברוורמן: כל הכבוד.

<תניב רופא: זאת אומרת המתווה שאומר שאם אתה קטן אני עובדת בשביל להגדיל אותך – זה המתווה, ועליו אנחנו הולכים.

<תניב רופא: מי שכבר גדול מבחינתי הוא גדול.

<תניב רופא: מה שהיה בתחילת 2013 היה – הגדולים קיבלו 50 מיליון, והקטנים קיבלו 90 מיליון או 70 מיליון, תלוי כמה הם היו.

<תניב רופא: יש גם אמון הדדי בינינו.

<תניב רופא: לא יכול להיות שאני סוגרת עניינים עם אנשים, ובאה ב-9:00 בבוקר, ותותי מביא לי את זה - -

אבישי ברוורמן: אני מבין אותם.

<תניב רופא: - - הוא פוגש אותי גם בטלפון וגם בדיונים שלנו כמה שהוא רוצה.

<תניב רופא: זה לפי המינון שהוא רוצה.

<תניב רופא: אז קשה להביא לי לעשות חשבון?

<תניב רופא: אני גם מתאמת את הדברים האלה מראש עם האוצר.

<תניב רופא: אם מ-14 אני יורדת ל-13.800 אז אין הבדל גדול.

<תניב רופא: אם יש הבדל גדול זה 14 ויורדת ל-10 – לא רוצה לעשות - -

אבישי ברוורמן: תניב, לא רק שהסברת את עצמך, עשית את זה בצורה הכי ברורה והכי אמינה.

אבישי ברוורמן: לכן ישראל בלוך, כמו שאני נוזף בהם אפשר גם לנזוף בכם אם מאיר צור עשה את כל הדברים.

אבישי ברוורמן: לכן המבחן שלי הוא המבחן הכמותי.

אבישי ברוורמן: אם אלה דברים קטנים ונותנים פיצוי של צדק חלוקתי לאותה קבוצה שהייתה קטנה ועברה את ה-700 – בסדר, אנחנו עושים את זה.

אבישי ברוורמן: אם זה באמת מאוד משמעותי אז יש פה בעיה.

אבישי ברוורמן: לכן השאלה שלי היא כמה זמן את צריכה כדי שנפתור את זה, ואיך נעשה שנצביע על המכסות עם התיקון הזה?

אבישי ברוורמן: איך אנחנו פותרים את הבעיה?

<ישראל בלוך: כבוד היושב-ראש, אני בדקתי את החשבון, פחות או יותר - -

<תניב רופא: סליחה, המועצה צריכה.

<תניב רופא: אתה מקבל כסף מהמועצה?

<תניב רופא: אתה עוד לא עובד מועצה.

<קריאה: אנחנו משלמים לכם, לא אתם.

אבישי ברוורמן: אני רוצה לגמור עוד מעט את החלוקה של המכסות.

אבישי ברוורמן: אני רוצה לפתור את הנקודה הזאת שמשנה את הכיוונים.

אבישי ברוורמן: אם יש פה הרגשה שיש פה פיצוי על צדק חלוקתי אני מוכן.

אבישי ברוורמן: איך אני פותר את הבעיה הזאת שאני לא עוצר את התהליך?

אבישי ברוורמן: איתי, בבקשה.

<איתי עצמון: אפשר להמשיך להתקדם, ובזמן הזה משרד החקלאות יבדוק את הנושא.

<שייקה דרורי: בבדיקה ראשונית זה ירד מ-14,000 ל-12,500.

<שייקה דרורי: צריך לעשות הרצה כמו שצריך ולבדוק את זה.

אבישי ברוורמן: מה המשמעות של זה?

<שייקה דרורי: המשמעות למספרים בטוטל היא לא מאוד גדולה לא לפה ולא לשם.

אבישי ברוורמן: שייקה, אתה מנוסה.

אבישי ברוורמן: אני ממשיך הלאה, אני לא מצביע על זה.

אבישי ברוורמן: תחשבו עד שנגיע לסוף.

אבישי ברוורמן: ההמלצה שלי היא שאם זה לא דבר גדול ניתן את זה כדי שאנשים ירגישו שיש פה צדק חלוקתי.

אבישי ברוורמן: אם זה יותר מדי גדול – כרגע נראה לי שמניסיונך כי רב זה לא נראה גדול כל-כך.

אבישי ברוורמן: אז תשקול את זה.

<תניב רופא: בעיניי זה עדיין נראה גדול.

<חיים חייט: השאלה היא מה יקרה בחלוקה בשנה הבאה?

<חיים חייט: מי יהיה גדול, מי יהיה קטן ומי ייפול.

<קריאות: - - -

<חיים חייט: כל הזמן עם סכינים.

<חיים חייט: גם בשנה הבאה יביאו סכינים.

<חיים חייט: יהיה מי שייפול בשנה הבאה, אנחנו נבוא אליך שוב?

<קריאות: - - -

אבישי ברוורמן: בגלל זה שאלתי את הקטנים ושאלתי גם אותך.

אבישי ברוורמן: אמרתי שאם מישהו פה מרגיש שזה לא בסדר מהקטנים, אני לא מעביר את זה.

אבישי ברוורמן: לכן שאלתי את עירא ואותך וכולכם אמרתם שבשביל הנראות של הצדק החלוקתי הזה – בפעם הזאת אנחנו הולכים לסיפור הזה, והסיפור נסגר.

<תניב רופא: כן, אבל לא שאלת את כל הקטנים.

<תניב רופא: יש כאן - - - רוב קטנים שהם לא פה.

אבישי ברוורמן: אם יש מישהו מהקטנים שמתנגד לזה אני לא מעביר את זה.

אבישי ברוורמן: זה מה שאני אומר.

<תניב רופא: אבל יש לך הרבה מאוד קטנים שהם לא פה.

<תניב רופא: יש שני קטנים - -

<קריאות: אה, פתאום הם לא פה.

<קריאות: - - -

אבישי ברוורמן: רבותי, אני מתקדם.

אבישי ברוורמן: תחשבו כולכם.

אבישי ברוורמן: אם באמת חלק גדול מהקטנים לא ירצו את זה אני לא מעביר את זה.

אבישי ברוורמן: אם באמת אנשים מרגישים שיש פה פיצוי מסוים בתוך הקבוצה – שזה דבר נדיר שיהודים מחליטים בכל זאת "ואהבת לרעך כמוך", כי יהודים לא בנויים לזה – אבל אם אולי בקבוצה הזאת יהיה הדבר הזה אז נציע.

אבישי ברוורמן: אם לא אני הולך לפי תניב.

<קריאה: זה ישנו.

אבישי ברוורמן: חיים חזר בו.

<חיים חייט: לא חזרתי.

<חיים חייט: אני אמרתי דבר פשוט: אם השנה אתה פותר את זה ככה, מה יקרה בשנה הבאה?

אבישי ברוורמן: השנה – גמרנו, אין יותר.

<חיים חייט: - - -

אבישי ברוורמן: השנה הזאת זה נגמר.

אבישי ברוורמן: זאת הפעם האחרונה שהדבר הזה קורה.

אבישי ברוורמן: תחשבי על זה, אני מבין את העקרונות.

אבישי ברוורמן: השאלה היא הגובה.

<תניב רופא: בשנה הבאה תהיה לנו אותה דילמה.

אבישי ברוורמן: אז אני צריך לכתוב פה שזה חד-פעמי וזהו.

<תניב רופא: למה?

<תניב רופא: איך תצדיק את החד-פעמי?

אבישי ברוורמן: יש לנו בעיה עם זה.

<תניב רופא: צריך לעבוד לפי גודל.

<שייקה דרורי: אנחנו בודקים את זה, תכף נקבל מספרים.

אבישי ברוורמן: ישראל בלוך, תחשוב אם זה שווה את כל המהומה שעשיתם.

<ישראל בלוך: שווה גם שווה.

<שייקה דרורי: יש פה נקודה שיש פה ארגון יציג, וסגרו את הדברים אתנו קודם.

אבישי ברוורמן: איפה מאיר שצריך אותו?

<שייקה דרורי: - - -

<קריאות: - - -

<תניב רופא: אביתר, אני סגרתי את זה עם מאיר.

<שייקה דרורי: דבר שני שאני רוצה להוסיף הוא שצדק טוטלי אין - -

אבישי ברוורמן: אין.

אבישי ברוורמן: אמרתי, חותכים.

<שייקה דרורי: צריך לדעת שיש כאלה שעברו מ-650 ל-700, ויש כאלה שעברו מ-650 - - -

אבישי ברוורמן: מי מייצג את מאיר צור פה?

<אביתר דותן: אני מהתאחדות מגדלי הבקר.

אבישי ברוורמן: סגרתם?

אבישי ברוורמן: זה סגור?

<אביתר דותן: אנחנו ישבנו לפני כשלושה חודשים עם תניב, וסגרנו את חלוקת המכסות.

<אביתר דותן: זאת האמת, עם כל הצער שבדבר.

<יואב צור: בלי הנהלה?

<אביתר דותן: ברור שעם ההנהלה.

<אביתר דותן: הכול היה בהנהלה.

אבישי ברוורמן: ישראל, אולי תחתוך את זה?

אבישי ברוורמן: לדעתי, זה לא שווה את כל המהומה.

<קריאות: - - -

אבישי ברוורמן: ישראל, לא אכפת לי שרבים כי בסוף מחליטים.

אבישי ברוורמן: אם באמת הוא ישב איתכם, ואתם סגרתם והתעוררתם אתמול בלילה – לא מתאים.

<ישראל בלוך: אני לא התעוררתי אתמול בלילה.

אבישי ברוורמן: אז למה הסכמת איתו?

<ישראל בלוך: אני אחד ממגישי הבג"ץ.

<ישראל בלוך: לקראת ההסכמות בבג"ץ הנושא הזה עלה, ואני יכול להוכיח את זה.

<ישראל בלוך: זה עלה, וזה היה בדו-שיח בין עורכי הדין.

<ישראל בלוך: על העניין הזה לא הייתה הסכמה.

אבישי ברוורמן: אבל אני מדבר עם מאיר צור, לא הבאתי את עורכי הדין.

<ישראל בלוך: גם מאיר צור הוא ממגישי הבג"ץ, והוא בדו-שיח איתי - -

אבישי ברוורמן: אבל הוא סגר איתם.

<ישראל בלוך: אבל מאיר צור לא נמצא פה.

אבישי ברוורמן: תשיג לי את מאיר צור בטלפון.

<ישראל בלוך: מאיר צור ואני ישבנו וסגרנו את חלוקת המכסות לפני ארבעה חודשים.

<ישראל בלוך: הניואנס הזה לא עלה בשום מקום.

<קריאות: - - -

אבישי ברוורמן: אני מצלצל למאיר.

אבישי ברוורמן: לא רוצה לעשות דרמה לא בכוס תה ולא בכוס חלב.

<רחמים אליהו: אני יכול לסכם את העסק?

<רחמים אליהו: בהסכמה של תותי חותכים באמצע וגומרים עם זה.

<רחמים אליהו: את תוותרי על חצי, ואת תוותרי על חצי.

<רחמים אליהו: בואו נתקדם.

<קריאות: - - -

<רחמים אליהו: - - נגמור את הדברים האלה.

<רחמים אליהו: אנחנו כאן בשביל לקבל החלטות.

<חיים חייט: רחמים, אתה מדבר על 3,000-2,000 ליטר כאילו זה בקבוק קולה.

<חיים חייט: תרד מה - - - גם אתה.

אבישי ברוורמן: מאיר, אני שם אותך על הספיקר ליד המיקרופון.

אבישי ברוורמן: יש פה מהומה גדולה כי ישראל בלוך, אחרי שאתה סגרת – ואמרו לי שהמילה שלך, של מושבניק, זה ברזל כמו של שיינבוים, לא זזים ממנה.

אבישי ברוורמן: אמרו לי שסגרתם את כל ההסכמים - -

<תניב רופא: את תקנות הפיתוח.

אבישי ברוורמן: - - את תקנות הפיתוח.

אבישי ברוורמן: ישראל בלוך אומר עכשיו שמבחינת הצדק החלוקתי אלה שהיו קטנים ועברו את ה-700 קודם לא קיבלו פיצוי, ועכשיו לא מקבלים פיצוי.

אבישי ברוורמן: אז אחרי שלחצת את היד ונשבעת לתניב רופא שזה סדר עולמי – עכשיו ישראל התעורר בבוקר ורוצה שניקח טיפת חלב מ-14,000 ל-12,500 וניתן פיצוי לאלה שהיו גדולים.

אבישי ברוורמן: אבל תניב אומרת שאתה לחצת לה יד.

אבישי ברוורמן: מה אתה אומר?

<מאיר צור: (מתוך שיחת הטלפון): בעניין הזה הולכים עם תניב.

<מאיר צור: - - - לוותר לה.

<מאיר צור: כן.

אבישי ברוורמן: ישראל, שאלתי אם מישהו מתנגד.

אבישי ברוורמן: מאיר, תודה.

<תניב רופא: כל הכבוד למאיר, אפשר לסמוך עליו.

<תניב רופא: אני אעשה איתו עוד הסכמים.

אבישי ברוורמן: כל המוסיף גורע, אל תוסיפי.

<איתי עצמון: יש לי שאלה קטנה לגבי ההפניה להגדרת אזור עדיפות לאומי.

<איתי עצמון: בפרק כ"ו בחוק ההתייעלות הכלכלית נאמר בסעיף 151: "הממשלה רשאית להחליט כי אזור מסוים או יישוב מסוים הוא בעל עדיפות לאומית".

<איתי עצמון: אתם כרגע מפנים להחלטה מסוימת.

<איתי עצמון: השאלה האם צריך את ההפניה המסוימת הזאת להחלטה, כי הרי אזור עדיפות לאומית הוא לפי החלטות הממשלה כתוקפן - - -

<אפרת אביאני: זאת ההחלטה המעודכנת, אבל אפשר בלעדיה.

<איתי עצמון: אולי נוסיף: "ובהתאם להחלטת הממשלה" שיהיה ברור שההגדרה המהותית היא לפי החוק.

<אפרת אביאני: בסדר.

אבישי ברוורמן: אוקיי.

אבישי ברוורמן: אנחנו מצביעים.

אבישי ברוורמן: בעד סעיף 22 – פה-אחד

אבישי ברוורמן: נמנעים – אין

אבישי ברוורמן: סעיף 22 מאושר.

אבישי ברוורמן: סעיף 23, בבקשה.

<אפרת אביאני: (הקראה):

<אפרת אביאני: זאת בעצם תוספת עידוד לניוד מכסות לפי סימן ב'.

<אפרת אביאני: אלה שאי אפשר לעודד אותם בכסף כי הם לא בלוקר, אנחנו מעודדים אותם במכסות.

אבישי ברוורמן: זה שווה כסף.

<איתי עצמון: מה המנגנון לחישוב?

<אפרת אביאני: כל ליטר שהם רכשו לפי סימן ב' שאושר, עליו שמנו בצד קופה של 3 מיליון ליטר, ומהם נותנים עוד רבע ליטר לכל ליטר שהם קונים.

<אפרת אביאני: זאת אומרת על כל ליטר שהם קונים הם מקבלים רבע חינם.

<איתי עצמון: אבל זה נוסף על התוספת שהם מקבלים לפי תקנה 22(ג).

<אפרת אביאני: נכון, זה הכול בנוסף.

<איתי עצמון: יכול להיות שצריך להבהיר את זה בנוסח.

<אפרת אביאני: בסדר.

אבישי ברוורמן: תודה.

אבישי ברוורמן: בעד סעיף 23 – פה-אחד

אבישי ברוורמן: סעיף 23 מאושר.

<אפרת אביאני: (הקראה):

<אפרת אביאני: לפי מה שאני מבינה, יש רק קיבוץ אחד שעומד בתנאים האלה, ומתאים להגדרה של "יצרן שיתופי חדש".

<איתי עצמון: אני מבקש הסבר קצת יותר מפורט מכיוון שהתקנה מנוסחת בצורה מאוד ניטרלית, ובעצם אני מבין שמדובר רק על יצרן אחד.

<תניב רופא: צריך להבין שהרפת הקיבוצית היא לא קטנה, אז שם יכולנו להפריש היקף מסוים של ליטרים לרפת חדשה.

<תניב רופא: בסעיף 24 אנחנו רוצים לפתוח מכסה חדשה משום שבקיבוצים המכסות גדולות ושם אין לנו העניין של העידוד.

<תניב רופא: בכל זאת לגבי עוטף עזה יש החלטת ממשלה נפרדת, ואנחנו רוצים לעודד את האזור.

<תניב רופא: מצאנו שמכל הקיבוצים יש רק קיבוץ אחד שאין לו רפת.

<תניב רופא: אמרנו, אם נעודד את האזור הזה ונחזק אותו זה דבר נכון.

<תניב רופא: לכן יש פה סעיף שאומר שכל הקיבוצים באזור עוטף עזה שאין להם רפת יקבלו רפת.

<תניב רופא: בדקנו, וזה אומר, קיבוץ אחד שלטעמנו, יש מקום לתת לו את המכסה.

<איתי עצמון: כלומר חד-משמעית מדובר רק באחד.

<תניב רופא: כן, אנחנו בדקנו בוועדת מכסות.

אבישי ברוורמן: קיבלתי.

אבישי ברוורמן: עוטף עזה.

אבישי ברוורמן: בעד סעיף 24 – פה-אחד

אבישי ברוורמן: סעיף 24 מאושר.

<אפרת אביאני: (הקראה):

אבישי ברוורמן: הסבר והערות של עורך-דין עצמון.

<אפרת אביאני: זה סעיף מיוחד של תוספות מכסה ליצרנים קטנים קיימים בשל נסיבות אישיות מיוחדות שמנויות בתוספת.

<אפרת אביאני: זה בעצם סוג של הטבה מן הצדק בשל נסיבות אישיות, מצוקה אישית מיוחדת, שאנחנו ניסינו להכניס אותה לקריטריונים של נסיבות שמוכרות בחוק וניתן לבחון אותן באמות מידה יחסית קלות.

<אפרת אביאני: בעצם יש לנו פה רשימה של קריטריונים של נסיבות אישיות מיוחדות.

אבישי ברוורמן: אז אני מציע שנקרא עכשיו את התוספת שמציגה את הפירוט של כל הבקשה.

<שייקה דרורי: מכיוון שאנחנו באיחור עם התקנות אנחנו לא יכולים לעמוד במועדים.

<איתי עצמון: זאת הייתה אחת ההערות שלי שצריך להתאים את המועדים.

אבישי ברוורמן: עורך-דין עצמון כבר הפנה את תשומת לבי, וזה ישונה.

<אפרת אביאני: נעשה את זה.

<אפרת אביאני: אני אקריא את התוספת.

<אפרת אביאני: תוספת (תקנה 25(א), (ב) ו- (ד))

<איתי עצמון: כל אלה 10 נקודות.

<אפרת אביאני: כן, כולם באותו ניקוד גבוה.

<איתי עצמון: אני רגע עוצר אותך.

<איתי עצמון: הבנתי שהתוספת הזאת הועברה למשרד המשפטים, והיו להם מספר תיקונים.

<אפרת אביאני: נכון.

<אפרת אביאני: היה למשרד המשפטים תיקון אז אני כבר אקריא את התיקון.

<אפרת אביאני: במשרד המשפטים לגבי פסקה 11 מבקשים להרחיב את אוכלוסיית הזכאים כי ממילא 80% מהנכים זכאים לקצבה חודשית מלאה, ואין טעם להחריג 20% שנותרו.

אבישי ברוורמן: אז לכולם אוניברסלית.

<אפרת אביאני: נכון.

<אפרת אביאני: לכן לתקן לנכה הזכאי לקצבה לפי פרק ט' לחוק הביטוח הלאומי.

אבישי ברוורמן: תודה, זה טוב.

<אפרת אביאני: בפסקה 12 גם ביקשו לתקן נוסח נכון יותר: "אדם הזכאי לקצבת זקנה לנכה לפי סעיף 251 לחוק הביטוח הלאומי".

<אפרת אביאני: ההסבר של ביטוח לאומי הוא שמי שקיבל קצבת נכות והגיע לגיל של קצבת זקנה קצבת הזקנה החליפה את קצבת הנכות, והיום יש קצבה מיוחדת שהיא קצבת זקנה לנכה.

אבישי ברוורמן: אז כל הדברים האלה זה מרחיבים.

<אפרת אביאני: נכון.

<אפרת אביאני: בסעיף (13) אין שינוי: בסעיף (14) יש תיקון.

<איתי עצמון: אז אולי תקראי עם התיקון.

<אפרת אביאני: אני אקרא עם התיקון של משרד המשפטים.

<אפרת אביאני: מבקשים למחוק את הנושא של ילד נכה עד גיל 18 כי זה כבר נכלל בסעיף (11) שתיקנו קודם, ולכן צריך לקרוא: (14) מי שבן או בת שלו שהוא מעל גיל 18 ומשתלמת בעדו ובשל נכותו גמלה על ידי המוסד לביטוח לאומי.

<אפרת אביאני: אני רוצה לומר משהו מאוד כללי.

<אפרת אביאני: ההנחיה של מנכ"ל המשרד ושל השר היא באמת לתת מענה לכל המקרים האישיים המיוחדים של המצוקות האישיות - -

אבישי ברוורמן: כולנו בעד, וזה ברור.

<אפרת אביאני: אנחנו ניסינו לראות איך אנחנו מוצאים את המנגנון המשפטי המתאים, והלכנו למבחנים של הנחות בארנונה, שזה באמת הדבר הכי קרוב.

<אפרת אביאני: לקחנו את המבחנים שנראים לנו רלוונטיים לענף הרפת, ויש לנו פה 1 מיליון ליטר שהולכים למטרות האלה של הנסיבות האישיות במנות של 50,000 לפי מנגנון של תמיכה.

<רחל וידל: לחזק את האוכלוסייה החלשה.

אבישי ברוורמן: לא "חלשה".

אבישי ברוורמן: אוכלוסייה מוחלשת או שיש לה בעיות.

אבישי ברוורמן: יש פה אנשים חזקים יותר מכל האחרים.

<רחל וידל: עם הנסיבות המיוחדות.

אבישי ברוורמן: תמשיכי להקריא.

אבישי ברוורמן: רק להגדיר מה זה.

<אפרת אביאני: (הקראה): בתוספת זו – "אזרח ותיק" – כהגדרתו בחוק אזרחים ותיקים, התש"ן – 1989; "חוק הביטוח הלאומי" – חוק הביטוח הלאומי [נוסח משולב], התשנ"ה – 1995; "נכה רדיפות הנאצים" –כל אחד מאלה: 1.

<אפרת אביאני: הזכאי לגמלת נכות לפי חוק נכי רדיפות הנאצים, התשי"ז-1957; 2.

<אפרת אביאני: הזכאי לגמלת נכות המשולמת על ידי ממשלת גרמניה בשל רדיפות הנאצים בהתאם לחוק הפדרלי לפיצויים (BEG) מהשנים 1953-65, למי שהוכחה זכאותו כאמור, להנחת דעתה של ועדת המכסות; 3.

<אפרת אביאני: הזכאי לגמלת נכות המשולמת על ידי ממשלת הולנד בשל רדיפות הנאצים בהתאם לחוק הגמלאות ההולנדי לנפגעי רדיפות 1945-1940 ,(WUV) למי שהוכחה זכאותו כאמור, להנחת דעתה של ועדת המכסות; 4.

<אפרת אביאני: גמלת נכות המשולמת על ידי ממשלת אוסטריה בשל רדיפות הנאצים בהתאם לחוק האוסטרי לתמיכה בקרבנות (OFG), שנחקק בהקשר לחוק התגמולים בעבור קרבנות המלחמה (סעיף 4 KOVG 57); 5.

<אפרת אביאני: הזכאי לגמלת נכות המשולמת על ידי ממשלת בלגיה לפי החוק הבלגי משנת 1954, בהקשר לקצבאות פצועים של הקרבנות האזרחיים של המלחמה -1940 1945.

<איתי עצמון: אני רוצה לשאול לשם מה יש צורך לומר "להנחת דעתה של ועדת המכסות"?

<איתי עצמון: בעצם כל הזכאויות האלה אמורות להיבחן על-ידי הגורם שנותן את הקצבה או הגמלה או ההטבה הסוציאלית לפי דין.

<איתי עצמון: למה צריך לתת שיקול דעת לוועדת המכסות?

<אפרת אביאני: חלק מהמבחנים נותנים שיקול דעת גם לגורם הרלוונטי.

<אפרת אביאני: אנחנו לקחנו את זה מארנונה.

<אפרת אביאני: אם יש לך נוסח חלופי - -

<איתי עצמון: לא, זאת יותר שאלה מהותית.

<איתי עצמון: הרי אנחנו יודעים שוועדת המכסות היא ממש לא גורם שיש לו כלים לבחון בעיה סוציאלית של בן-אדם.

אבישי ברוורמן: למחוק את זה.

<תניב רופא: אני בעד למחוק את זה.

<אפרת אביאני: בסדר.

<תניב רופא: אנחנו לא הגורם שיודע להגיד אם הוא נרדף או לא נרדף.

אבישי ברוורמן: איתי, בבקשה, תגיד את כל ההערות שלך.

<איתי עצמון: בסעיף 25 בתקנת משנה (א) צריך להבהיר שגם כאן

<איתי עצמון: מדובר על "נוסף על כל תוספות המכסה האחרות שהוא זכאי להן".

<איתי עצמון: בתקנת משנה (ב) מהו המועד המעודכן שאתם מציעים במקום 1 באפריל?

<שייקה דרורי: 1 ביולי, ו-1 באוקטובר.

<אפרת אביאני: מזיזים בשלושה חודשים.

<איתי עצמון: אז בתקנת משנה (א) זה נשאר 1 ביולי?

<אפרת אביאני: לא.

<אפרת אביאני: בתקנה (א) זה 1 באוקטובר, ו-(ב) זה 1 ביולי.

<אפרת אביאני: כי זה מועד ההקצאה, וזה מועד הבקשה.

<איתי עצמון: תגידי שוב בצורה מסודרת כי לא הצלחתי להבין.

<אפרת אביאני: בתקנת משנה (א) במקום 1 ביולי יבוא 1 באוקטובר; בתקנת משנה (ב) במקום 1 באפריל יבוא 1 ביולי.

<איתי עצמון: בתקנת משנה (ג) כתוב: "בבקשה והודעה לפי תקנת משנה (ב) יפרט היצרן את הנסיבות המיוחדות המתקיימות בו וירצף אליהן" – כתוב: "מסמכים התומכים בבקשתו".

<איתי עצמון: אני מציע: "אישור מאת הגורם המוסמך לפי דין".

<איתי עצמון: כלומר שיהיה ברור שהוא יצטרך להביא למשל אישור מהמוסד לביטוח לאומי.

<אפרת אביאני: בסדר.

<איתי עצמון: סוגיה נוספת שהטרידה אותי היא לגבי המידע שיועבר לוועדת המכסות, וייאגר אצלה – מידע שהוא בגדר מידע רגיש לפי חוק הגנת הפרטיות.

אבישי ברוורמן: ולכן אתה ממליץ?

<איתי עצמון: לכן אני ממליץ גם בהתייעצות עם משרד המשפטים, להוסיף סעיף שמירת סודיות.

<איתי עצמון: אני אקרא אותו עכשיו.

<איתי עצמון: הוא מאוד מקובל בחקיקה: "חבר ועדת המכסות או עובד במועצת החלב שבידו מידע שנמסר לפי תקנה זאת ישמרנו בסוד, לא יגלה אותו לאחר ולא יעשה בו כל שימוש, אלא בהתאם לתקנות אלה ולשם ביצוע תפקידו".

אבישי ברוורמן: אנחנו נוסיף את זה.

אבישי ברוורמן: אני רק רוצה לשאול אותך, איתי, מי שעובר על זה זאת עבירה פלילית.

<איתי עצמון: אני לא בטוח.

<איתי עצמון: אני לא חושב שיש כאן עבירות פליליות בתקנות האלה.

<אפרת אביאני: על זה אין עבירה פלילית.

<איתי עצמון: יכול להיות שזאת עבירת משמעת.

<איתי עצמון: אם הוא עובד מדינה, כמובן זה דין משמעתי.

<אפרת אביאני: על עובדי מועצת החלב מכוח החוק חלות הוראות כאילו הם עובדי ציבור, לפי חוק העונשין, כולל הוראות של שמירת סודיות.

אבישי ברוורמן: הערה נוספת של עורך-דין עצמון.

<איתי עצמון: שאלה נוספת שהטרידה אותי היא מה ייעשה במידע שיימסר.

<איתי עצמון: אני חששתי שהוא יכול להיאגר ולהישמר באופן לא מאובטח, ושוב, זה מידע רגיש.

<איתי עצמון: לדעתי, צריך להוסיף הוראה שאומרת שאותו מידע לגבי נסיבות אישיות מיוחדות יישמר למשך שבע שנים, ולאחר מכן יימחק; ולקבוע שיושב-ראש ועדת המכסות ינקוט את כל האמצעים הדרושים לאבטחת המידע בהתאם לסעיף 17 לחוק הגנת הפרטיות.

<איתי עצמון: לה הוראות שיבטיחו שמירה על המידע הרגיש הזה.

אבישי ברוורמן: תודה רבה.

אבישי ברוורמן: האם יש הערות לסעיף הזה?

<אופי רייך: הערה לסעיף (16).

אבישי ברוורמן: לגבי הורה יחיד.

<אופי רייך: סוף הפסקה אומרת: "כל עוד הם משרתים כאמור, ובתנאי שגילם אינו עולה על 21 שנה".

<אופי רייך: לא מעטים מבנינו מבצעים שירות לאומי או מכינות קדם-צבאיות, וזה אומר שהם מתגייסים בגיל מאוחר יותר.

<אופי רייך: היום גם הבן הצעיר שלי שמשרת בצבא וביצע שנת שירות לפני כן עבר את גיל 21, והוא עדיין לא שנתיים בצבא.

אבישי ברוורמן: מה אתה מציע?

<אופי רייך: אני מציע את הנוסח: "שלא סיים את שירות החובה או את השירות הסדיר כמשמעותו בחוק שירות ביטחון" – הנוסח המתאים.

אבישי ברוורמן: מקובל.

<קריאה: - - - הורה יחיד.

<תניב רופא: הורה יחיד, אבל שהוא אבא או אמא לבן שעדיין משרת שירות חובה.

<תניב רופא: אם הוא התחיל בגיל 19 הוא נמשך עד גיל 22.

אבישי ברוורמן: מקובל.

<תניב רופא: אני בעד.

<אפרת אביאני: אז עד איזה גיל?

<אופי רייך: לא עד גיל, עד שהוא מסיים את שירות החובה.

<תניב רופא: בסדר גמור.

אבישי ברוורמן: מקובל.

אבישי ברוורמן: תיקון רייך התקבל.

אבישי ברוורמן: עכשיו יש תיקון ורפל.

<צביקה ורפל: הערה לסדר: יש כאן מיליון ליטר לחלוקה בין אנשים, ולא ברור לי על-פי מה הם יחולקו.

<צביקה ורפל: כתבו על מה, ולא ברור לי על מה.

<צביקה ורפל: אני מציע לפרסם לרפתנים טופס מסודר עם כל הנושאים האלה שבו הם יצטרכו לסמן "וי" במשבצת הנכונה, ואז כולם יוכלו להיחשף לדבר הזה.

<צביקה ורפל: הדבר הזה יגיע לוועדה, והוועדה תדון.

<תניב רופא: בסדר גמור.

אבישי ברוורמן: תיקון ורפל רשום.

אבישי ברוורמן: אתם מקבלים?

<תניב רופא: זה לא תיקון, זה נוהל לוועדת המכסות.

אבישי ברוורמן: זאת הערה למשרד.

<איתי עצמון: זה לא בנוסח התקנות.

אבישי ברוורמן: זאת הערה למשרד.

אבישי ברוורמן: מספיק שיש פה המילה שלהם, וזה יפורסם.

אבישי ברוורמן: רחמים, בבקשה.

<רחמים אליהו: אבישי, אני רוצה להודות לך בשם כל החברים על הדיון הפורה והענייני, ושסוף-סוף שמת לדבר הזה סוף.

אבישי ברוורמן: אנחנו נגמור את זה.

<רחמים אליהו: אנחנו מודים לך מאוד מקרב לב.

אבישי ברוורמן: אנחנו נצביע על הכול.

<חיים חייט: לפני הסיכום יש לי שאלה.

<חיים חייט: תניב, במסגרת כל התוספות הקטנות האלה של מיליון פה ומיליון שם וכל החגיגה הזאת - -

<אפרת אביאני: זה לא מיליון, זה מיליון - - -

<חיים חייט: לא משנה, תאמיני לי שאני יודע הכול.

<חיים חייט: שייקה מכיר את הנושא, אני העליתי אותו בפניו לפני כמה שנים.

<חיים חייט: איך המשרד של מועצת החלב בתוך כל המסיבה הזאת מנסה להסתכל על העתיד ולקחת את בני דור ההמשך לתוך המסיבה הזאת?

<חיים חייט: היום אני מפעיל את הרפת של אבא שלי שאין בה פרנסה לשתי משפחות.

<חיים חייט: איך אני יכול להיכנס לנעליים האלה מחר או בעוד שנה או חמש שנים בידיעה שגם אני יכול להתפרנס במקום הזה ולא רק אבא שלי עד גיל 100?

אבישי ברוורמן: תודה, חיים, אנחנו נתייחס לזה גם בסוף הדיון הבא.

<איתי עצמון: יש עוד סעיף אחד.

אבישי ברוורמן: קודם כול אני רוצה לאשר את הסעיף הזה.

<איתי עצמון: עם כל השינויים ואת התוספת.

אבישי ברוורמן: אני מאשר אותו עם תיקון רייך, עם הערת ורפל ואת התוספת ועם כל התיקונים של עורך-דין עצמון.

אבישי ברוורמן: בעד סעיף 25 – פה-אחד

אבישי ברוורמן: נמנעים – אין

אבישי ברוורמן: סעיף 25 מאושר עם תיקון רייך, עם הערת ורפל ועם התיקונים של עורך דין עצמון.

<איתי עצמון: תקנה 26.

<אפרת אביאני: (הקראה):

<איתי עצמון: אני מבקש לשאול שאלה לגבי תוקף התקנות ותחילת התקנות.

<איתי עצמון: התקנות מתייחסות למועדים שכבר חלפו.

<איתי עצמון: האם בחנתם את השאלה האם יש צורך במתן תוקף רטרואקטיבי?

<איתי עצמון: האם לקבוע תחילה רטרואקטיבית?

<אפרת אביאני: אין צורך לתת תוקף רטרואקטיבי.

<אפרת אביאני: יש מקום אחד שבו אתה מתייחס למה שנעשה כנתון, ואתה מנחה ביחס לזה את ועדת המכסות.

<אפרת אביאני: אבל אין פה תוקף רטרואקטיבי.

<אפרת אביאני: זה בעיקר בסימן א'.

<אפרת אביאני: אומרים: מי שקיבל מנת מכסה, לפי החלטת הממשלה – מתייחסים לזה.

<אפרת אביאני: אבל אין צורך בתחילה רטרואקטיבית.

<אפרת אביאני: זה יחול מכאן ואילך.

<איתי עצמון: גם לגבי חלוקת התוספת להיקף הייצור הכולל.

<אפרת אביאני: בוודאי, כי את זה עוד לא עשינו.

<איתי עצמון: אדוני, יש עוד שאלה שאני רוצה להתייחס אליה.

<איתי עצמון: כפי שאנחנו יודעים הוועדה טרם סיימה את הדיון בתקנות קביעת מכסות חלב.

<איתי עצמון: לפי מה שהבנו ממשרד החקלאות לאורך הדיונים, הן בעצם אמורות להיות ההסדר העיקרי בנושא קביעת מכסות חלב.

<איתי עצמון: אפילו נאמר באותן תקנות שקביעת מכסות חלב, שינוי, העברה, התניה בתנאים – כל פעולה אחרת לגבי מכסות – אני קורא מתוך תקנה 2 שהוועדה אישרה לתקנות קביעת מכסות חלב – "ייעשו לפי מדיניות הפיתוח" שעכשיו אדוני דן בה, "ולפי כמה מטרות".

<איתי עצמון: יש כאן מטרות שונות, ובעצם אלו עקרונות לחלוקת המכסות ולפעולת ועדת המכסות.

<איתי עצמון: אני חושש, אדוני, מפני מצב שהתקנות האלה יפורסמו ברשומות וייכנסו לתוקף, ותקנות קביעת מכסות חלב טרם אושרו על-ידי הוועדה.

אבישי ברוורמן: אז אולי פה אני אתייחס לזה.

<איתי עצמון: קודם כול זאת שאלה משפטית.

<איתי עצמון: אני אשמח לשמוע התייחסות של היועצת המשפטית של משרד החקלאות, איך שני ההסברים האלה יכולים לחיות אחד בלי השני?

<איתי עצמון: אני אציין שהעליתי את השאלה גם בפני נציגת משרד המשפטים, עורכת הדין לירון אדלר.

<איתי עצמון: היא פשוט נאלצה לצאת, והיא אישרה לי אמירה כתובה.

<איתי עצמון: היא אומרת: "ברור שהיה ראוי ששני ההסדרים האלה יהיו בתוקף יחד, אבל אין מניעה לקבוע קודם כול את תקנות מדיניות הפיתוח בגלל הדחיפות שבעניין".

<איתי עצמון: אני אשמח לשמוע עכשיו מבחינת העבודה של ועדת המכסות לאור העקרונות שדובר עליהם, והוועדה אישרה, איך הוועדה תפעל ללא תקנות קביעת מכסות חלב שהן בתוקף?

<אפרת אביאני: כמו שאמרנו יותר מפעם אחת, תקנות מכסות החלב הכלליות משקפות נהלי עבודה קיימים.

<אפרת אביאני: ברובן המכריע, למעט בעניין השותפויות שעליו אנחנו מבצעים שינוי.

<אפרת אביאני: הן בעצם מייצגות מצב נוהג.

<אפרת אביאני: לכן אנחנו לא רואים בזה שום בעיה.

<אפרת אביאני: צריך גם לומר עוד שכייעוץ משפטי של משרד החקלאות והייעוץ המשפטי של ועדת המכסות מתייחסים לטיוטת התקנות שעדיין לא אושרה כאל סוג של הנחיה, ופועלים לאורם.

<אפרת אביאני: כל פעם שיש שאלה גם מסתכלים על טיוטת התקנות אף על פי שהיא לא אושרה עדיין.

<אפרת אביאני: לכן זה עוד נדבך בהתנהלות שקיימת היום מבחינת ההתייחסות לסט הזה של התקנות אף על פי שהוא עדיין לא אושר.

<איתי עצמון: בעצם כל ועדת המכסות תפעל על פי נהלים ולפי תקנות בסגמנטים מאוד צרים של מדיניות הפיתוח וחלוקת התוספת להיקף הייצור הכולל.

<איתי עצמון: כאן יהיו תקנות.

<איתי עצמון: אתם אומרים כל הזמן שפעולה לפי נהלים היא לא פעולה תקינה, ולכן היה כל-כך דחוף לאשר את תקנות מדיניות הפיתוח היום כדי לא לפעול לפי נהלים.

<איתי עצמון: אז אני מוכרח לומר שאני קצת מוטרד מהשונות הזאת בעמדה.

<אפרת אביאני: גם אנחנו היינו מעדיפים שתקנות המכסות יהיו מאושרות עוד קודם, אבל נראה לנו שבגלל הדחיפות המיוחדת כאן של חלוקת תוספות המכסה שצריך לייצר – וכבר עברה שליש שנה – אנחנו ממש חייבים.

אבישי ברוורמן: אפרת, הסברת את זה.

אבישי ברוורמן: איתי שאל את השאלה בחידוד.

אבישי ברוורמן: אני רוצה לאשר את תקנה 26.

אבישי ברוורמן: בעד סעיף 26 – פה-אחד

אבישי ברוורמן: נמנעים – אין

אבישי ברוורמן: תקנה 26 מאושרת.

אבישי ברוורמן: בהתאם לזה אני רוצה להודיע את המלצתי לאור הדו-שיח בין עורך-דין עצמון לבין עורכת-הדין אביאני להתחשב בכך שהוועדה לקראת סיום דיוניה בתקנות העיקריות שעניינן בקביעת מכסות חלב; וכדי שהוועדה לא תהיה גורם מעכב בנושא קביעת אמות מידה לחלוקה של התוספת להיקף הייצור הכולל ומדיניות הפיתוח אני אאפשר להוציא את המכתב מהוועדה המודיע על אישור התקנות בעניין מדיניות הפיתוח מיד לאחר שמשרד החקלאות יעביר כמקובל את הנוסח, לפי מה שהחליטה היום הוועדה, וניתן יהיה לפרסם את נוסח התקנות ברשומות.

<אפרת אביאני: בסדר גמור.

אבישי ברוורמן: אני מודה לכולכם.

אבישי ברוורמן: אנחנו נגמור את הסיפור הזה.

אבישי ברוורמן: אני מקווה שנגמור אותו בהסכמה.

אבישי ברוורמן: בסופו של דבר תמיד יש רוב אוטומטי לקואליציה או אופוזיציה.

אבישי ברוורמן: אני מעדיף שזה יהיה בהסכמה.

אבישי ברוורמן: יש לנו שבועיים לגמור ועוד שבוע עד שאפרת תחזור מהחופשה.

אבישי ברוורמן: אני מודה לכם.

אבישי ברוורמן: חג פסח טוב ותודה לכולכם.